Vestim Segarra genera una nova proposta col·lectiva a través d'una sessió de moda — Ajuntament de Cervera\nVestim Segarra genera una nova proposta col·lectiva a través d'una sessió de moda Vestim Segarra és un festival creat per mostrar la moda de Ponent potenciant al mateix temps el paisatge segarrenc. La proposta es duia a terme, des de l'any 2017, a finals de primavera, i la moda s'envoltava d'altres conceptes com l'art, la dansa, la música i la gastronomia. https://www.cervera.cat/actualitat/noticies/vestim-segarra-genera-una-nova-proposta-col-lectiva-a-traves-duna-sessio-de-moda https://www.cervera.cat/actualitat/noticies/vestim-segarra-genera-una-nova-proposta-col-lectiva-a-traves-duna-sessio-de-moda/@@download/image/VS1.jpg\nVestim Segarra és un festival creat per mostrar la moda de Ponent potenciant al mateix temps el paisatge segarrenc. La proposta es duia a terme, des de l'any 2017, a finals de primavera, i la moda s'envoltava d'altres conceptes com l'art, la dansa, la música i la gastronomia.\nA causa de la Covid-19, l'any passat l'Associació de Dissenyadors de Moda i Complements de la Segarra desestimava la possibilitat de realitzar el seu festival anual. Una proposta que des del 2017 s'havia anat desenvolupant a mans de diverses dissenyadores de la zona, juntament amb el suport del Consell Comarcal de la Segarra.\nActualment l'Associació disposa de 10 dissenyadores de diferents parts de l'Oest de Catalunya. Algunes d'elles ara s'ajunten per aportar un nou format que els permeti presentar les seves col·leccions de temporada i mostrar les seves marques al públic.\nLes seves obres són de km0 amb una base sostenible. Advoquen per una compra conscient que respecti el medi i les persones.\nEs tracta de: 4 joies (joieria d'autor), Oncredule (sabates artesanals), Marta Huerta (moda femenina local), Mireia Rius (complements artesanals), Marina Codina (festa i núvia) i Gemma Oriol (moda femenina sostenible).\nHan unit les seves peces per formar diversos conjunts en format editorial; fotografiats per Georgina Puig i estilitzats per la perruquera Mònica Llanes (perruqueria Perr-tu) i la maquilladora Rosa Maria López.\nLa sessió se situa a Pleta de les Pallargues, seguint amb la línia del foment al paisatge segarrenc.\nS'adjunta una imatge de mostra i es recomana visitar-les a les seves xarxes:\n@quatrejoies (Anna Garcia, Mireia Iblau i Carles D. Molins)\n@oncredule (Olga Valls)\n@martahuertadesigner (Marta Huerta)\n@mireia.rius (Mireia Rius)\n@marinacodina.atelier (Marina Codina)\n@gemmaorioldesigns (Gemma Oriol)\nInformació i imatge aportat per l'Associació de Dissenyadors de Moda i Complements de la Segarra (Vestim Segarra).


FEPV | Front d'Estudiants del País Valencià: 1er Plenari del FEPV en la III Trobada d'Estudiants del País Valencià\n1er Plenari del FEPV en la III Trobada d'Estudiants del País Valencià\nEl Front d’Estudiants del País Valencià organitza el seu 1er Plenari per determinar les seues línies d’actuació.\nLa trobada tindrà lloc els dies 2 i 3 d’agost en Vila-Real, on assistiran representants de col·lectius estudiantils de Castelló, València, Alacant, Elx, d’Ontinyent, Alcoi, Elda i Petrer.\nL’objectiu d’aquesta trobada estudiantil és establir unes línies d’actuació que puguen dibuixar una estratègia conjunta per cohesionar el moviment estudiantil i tindre una major capacitat de mobilització i de pressió front a les institucions reguladores de les condicions d’ensenyament dels estudiants.\nDesprés de la II Trobada del FEPV en agost de 2013 en el que es va establir el marc ideològic d’aquesta coordinadora per a cohesionar els col·lectius estudiantils del País Valencià, es va iniciar el treball conjunt baix eixes premisses establides l’any passat en Benimaclet. L’objectiu d’aquest primer Plenari és establir amb més precisió les línies d’actuació per a, tant com recull el lema d’aquesta trobada “reforçar l’estructura del FEPV i passar a l’ofensiva”.\nEl 1er Plenari del Front d’Estudiants del País Valencià tindrà lloc en el Casal Popular de Vila-real (Castelló). Durant els dies 2 i 3 d’agost representants del moviment estudiantil de Castelló, València, Alacant, Elx, Ontinyent, Alcoi, Elda i Petrer (els territoris on hi ha col·lectius estudiantils integrats en el FEPV) acordaran com intervindre en el sector de l’ensenyament valencià, valoraran aquest any de treball, revisaran les funcions del seus òrgans de treball i renovaran l’executiva.


Sherron Mills, exjugador del TDK Manresa, mor als 44 anys - Regió7 :: El Diari de la Catalunya Central\nSherron Mills, exjugador del TDK Manresa, mor als 44 anys\nMills, quan jugava al TDK arxiu particular\nL'expivot del Bàsquet Manresa Sherron Mills va perdre la lluita amb l'esclerosi lateral amiotròfica (ELA) i va morir a Baltimore (Estats Units), on residia actualment, als 44 anys. Aquests darrers mesos, la família de Mills havia engegat una campanya a través d'Internet per recaptar fons i ajudar a abonar el tractament d'una malaltia que té la seva incidència en les cèl·lules nervioses i amb un pronòstic que és invariablament fatal.\nMills, nascut a Maryland, es va formar a la Universitat de Virginia Commonwealth i va ser escollit, en la segona ronda del draft NBA, pels Minnesota Timberwolves, però no hi va arribar a jugar. Va estar dues temporades al Gravelines de la lliga francesa, una altra al Siena italià i dues més al Galatasaray turc.\nL'any 1998-99 (el curs següent al títol de la lliga ACB) Mills va jugar a l'aleshores TDK Manresa, i va fer bones mitjanes de 15 punts i de 8 rebots, jugant també l'Eurolliga. La temporada següent (1999-00) va fitxar pel Baskonia. Amb passaport turc, el seu cas va obrir la porta als comunitaris B. Es va retirar arran d'una greu lesió de tíbia i peroné.


LGTBI Archives | Fosbury\nEl waterpolo rebutja els nous insults homòfobs viscuts aquest cap de setmana Un jugador del CN Molins denuncia els fets i clubs i institucions reaccionen ràpidament\nLa conjura per desterrar l'homofòbia del waterpolo es fa forta després de viure un nou cas a la primera divisió masculina. Aquest cap de setmana Àlex Royo, jugador del CN Molins, va fer pública a través de les xarxes socials…\nVíctor Gutiérrez denuncia un episodi d’homofòbia en ple derbi vallesà El jugador del CN Sabadell ha insultat el jugador madrileny del CN Terrassa\nAquest dissabte s'ha disputat un gran duel entre el CN Terrassa i el CN Sabadell de la divisió d'honor masculina de waterpolo. La notícia, però, no és la victòria egarenca. El jugador Víctor Gutiérrez ja fa molts anys que s'ha…\nKatie Sowers, la pionera de la Super Bowl LIV El diumenge a Miami es veurà una fita històrica amb la presència a l’equip d’entradors dels San Francisco 49ers de la primera dona a una Super Bowl\n1 febr. 2020\nL’any passat parlàvem del campionat americà de futbol femení, aquest any, en un esport que legalment no té cap separació entre homes i dones, a la Super Bowl de Miami hi trobarem la primera dona que forma part de l’staff…\nD’icona LGTBI a ser acusada de transfòbia Martina Navratilova, la tenista que ha guanyat més cops Wimbledon, focus de polèmica per un article i unes declaracions\nDels colors de l'arc de Sant Martí al blanc inalterable i impol·lut. De la reivindicació a la tradició. I del 'Pride' arreu del món –aquesta paraula anglesa que s'associa al 28 de juny i la celebració del dia de l'orgull…\nMataró es mulla contra la LGTBIfòbia a l’esport La capital del Maresme s'organitza amb la campanya #esportamborgull\nDe diades i dies internacionals sobre el col·lectiu LGTBI n'hi ha fins a 12 al llarg dels mesos d'un any. La més coneguda és la de l'orgull, que se celebra al juny. La resta, com la que arriba aquest mes…\nDutee Chand, un podi contra l’estigma La velocista hindú s'endú la plata als 100 metres dels Jocs Asiàtics\nTé només 22 anys, és una de les millors esportistes del seu país i ha viscut un autèntic calvari per deixar enrere tots els prejudicis. Dutee Chand és feliç aquests dies a Indonèsia. Acaba de pujar al podi dels 100…\nParís acull els Gay Games L'esdeveniment és obert a qualsevol persona independentment de la seva orientació sexual\n4 ag. 2018\nParís viurà des d’avui i fins al 12 d’agost els Gay Games, una competició esportiva que celebra la desena edició i que s’espera que tingui uns 15.000 participants provinents de més de 91 països que competiran en 36 modalitats esportives.…\nArrenca la Copa del Món de l’homofòbia Rússia acull un gran esdeveniment esportiu enmig de la polèmica\nL'11 de juny del 2013 el Parlament rus va aprovar la llei contra la propaganda homosexual, una normativa que, de manera resumida, condemna la difusió de qualsevol tipus de promoció de l’homosexualitat dirigida a menors d’edat amb multes i penes…


EN PAU, PASTOR DE BETLEM\n25 de desembre de 2014 CRÒNICA, DIES DE PAU, DIETARI, ENDREÇOS DE TAFANER 0 comentaris\nNo són molts els infants que poden presumir de tenir una rèplica seva en forma de figura de betlem o de pessebre. En Pau, sí. El seu oncle Esteve, especialista en fer reals els impossibles, enguany l’ha fet, ros i menut com ell. Va de grapes a adorar el Minyó, entre el ramat d’ovelles, com ha de ser.\nEl betlem de l’oncle Esteve és un prodigi de creativitat i manya en el que no hi falten el frare que cal trobar (segons la tradició mallorquina), el caganer, els veïns, el carboner i la seva barraca, la pagesa que fa la paella o els caçadors de cabrits amb ca i llaç. El pastor gandul dorm arreu i tapat amb una flassada que sembla de ric.\nTotes les figures són molt precises i fetes per l’oncle Esteve, i estan a disposició de l’al·loteria que s’hi atansa en tropell i les fa anar a l’arbitri de cadascú. Cada any hi afegeix una o dues peces, totes elles relacionades amb el seu entorn immediat, fet que el fa ser el betlem més local del món i, per això, el més universal.\nSi, a més, està muntat a la casa pairal i en l’aparadora d’obra dissenyada i composta pel patriarca que fa sis anys i dos mesos decidí partir deixant-nos la seva mirada com a penyora, el betlem amb en Pau de figura de pastor és la vuitena meravella del món.


CCOO PV reclama una transformació audaç del model productiu que integre recuperació i protecció\nLa reducció de les mesures sanitàries ha permés una subtil millora de les dades d'atur i la contractació. No obstant això, la temporalitat continua condicionant el 83,1 % del total dels contractes, i són necessàries reformes de caràcter estructural perquè qualsevol millora es consolide. Comissions Obreres continua reclamant canvis en la reforma laboral, l'increment del salari mínim interprofessional i la reforma de pensions: 13 d'abril, pròxima concentració #AraToca\nLa lleu reducció de la desocupació registrada el mes de març evidencia la fragilitat del mercat laboral valencià, amb les fluctuacions d'increment i de descens de l'atur i amb una temporalitat elevada en la contractació que dificulta desenvolupar projectes de vida, fonamentalment a la joventut i a les dones, que representen quasi el 59 % de les persones aturades.\n“És necessari enfrontar els reptes que implica la transformació del nostre model productiu perquè puga generar treball decent i erradicar la precarietat laboral, sempre en el marc del diàleg social i amb mesures centrades en la recuperació social i econòmica”, afirma Ana García, secretària d'Ocupació i Formació CCOO PV\n“Ens preocupen les febleses estructurals del nostre mercat laboral, com l'evident biaix de gènere en tindre el 58.2 % de dones en desocupació, l'atur de llarga durada que representa el 45 % de les persones en atur registrat que tenen dificultats per a tindre una ocupació, i més en plena pandèmia, o l'increment dels joves que no tenen ocupació, o la temporalitat excessiva en la contractació” concreta la secretària d'Ocupació i Formació de CCOO PV.\nCal recordar que en l'estadística no estan reflectides les persones afectades per un ERTO, ja que la definició d'atur registrat no les comptabilitza com a aturades.\nEl nombre de persones desocupades registrades pel mes de març al País Valencià ha sigut de 447.261, la qual cosa suposa una disminució de 8.897 respecte a febrer (un 1,95 %). No obstant això, respecte a l'any 2020 suposa un increment de 45.434 persones (un 11,31 %). La xifra més alta de febrer des de 2016 per l'impacte de la tercera onada de la pandèmia, que ha afectat especialment el territori.\nEl País Valencià és la tercera comunitat autònoma en volum de desocupació amb 446.271 aturats, això suposa l’11,3% del total de l'Estat.\nPer sectors econòmics, l'atur va disminuir en tots (excepte en l'agricultura) i es va concentrar en els serveis, amb un descens de 7.499 aturats. D'altra banda, van disminuir els aturats en la construcció en 832, i en la indústria en 824. Així, el sector serveis continua aglutinant el major percentatge d'aturats amb un 69,4 % del total.\nAl març el nombre total d'aturats a València ha sigut de 214.639, a Alacant de 187.687 i a Castelló de 44.935. Per províncies, observem que l'atur ha disminuït a les tres províncies respecte a febrer, a Alacant la disminució ha sigut del 2,13 %, a València un 1,85 % i a Castelló un 1,69 %.\nPer sexes, la major taxa d'atur continua sent femenina, 263.434 dones davant de 183.827 homes.\nPer edats, la desocupació dels menors de 25 anys disminueix un 2,39 % respecte a febrer, amb un total d'aturats joves de 42.359, encara que l'augment respecte a l'any anterior és d'un 32,87 %. L'atur de 25 i més anys disminueix al març en 7.858 persones (-1,90 %) i és el total d'aturats d'aquest rang d'edat de 404.902. Respecte a l'any anterior, les persones de 25 anys i més, han patit un augment de 34.954 aturats (+9,45 %).\nEl nombre de contractes registrats pel març al País Valencià és de 127.627, la qual cosa suposa 5.700 més que al març de 2021 i 16.928 més que pel febrer de 2021. Dels 127.627 contractes de març, 106.090 són temporals (83,1 % del total) i 21.531 són indefinits (16,9 % del total).\nDades Seguretat Social\nPel març, el nombre mitjà de persones afiliades a la Seguretat Social al País Valencià va ser d'1.892.879, sense l'ajust estacional. Aquesta xifra suposa 4.075 cotitzadors més respecte a la mitjana de febrer, un increment que no arriba a la mitjana estatal de creixement intermensual (0,4 %).\nPer províncies, les 4.075 persones noves cotitzadores es distribueixen principalment entre Alacant (un 0,6 % d'increment) i València (un 0,2 % d'augment). Castelló és l'única província que perd afiliació (-0,6 %), La pèrdua d'ocupació a la província castellonenca s'ha produït, sobretot, en el Sistema Especial Agrari amb 1.293 persones ocupades menys.\nLa recuperació de març mostra l'efecte de les últimes mesures amb la finalitat de recuperar l'activitat en l'hostaleria. L'efecte s'observa clarament en les dades del sector serveis, amb un descens del nombre d'aturats registrats i un increment de la contractació. Tot l'anterior posa de manifest fins a quin punt són necessàries les mesures dirigides al manteniment de l'ocupació, específicament les facilitats per a l'aplicació d’ERTO, així com el suport als treballadors autònoms, que estan aconseguint evitar que la repercussió de la pandèmia en el mercat de treball siga molt major.


Els Serveis Socials de Barcelona reconeguts com els millors de tot l’Estat. - La Prensa Magazine\nEls Serveis Socials de Barcelona reconeguts com els millors de tot l’Estat.\nEls Serveis Socials de Barcelona ha estat reconegut com el consistori que disposa dels millors serveis socials de tot l’Estat, segons un informe de l’Associació Estatal de Directors i Gerents de Serveis Socials (AEDiGSS).\nEn un informe elaborat per la citada Associació, l’Ajuntament de Barcelona ha obtingut la puntuació més alta en el conjunt de paràmetres utilitzats per mesurar el desenvolupament dels serveis socials d’un municipi. En total ha aconseguit un 7,66 sobre 10 superant als altres 36 municipis que formen part de l’informe, entre ells hi ha 14 capitals de província que en conjunt engloben el 25% de la població de l’Estat.\nA més li ha estat atorgat un premi per ser una de les úniques dotze ciutats de l’Estat on es poden tramitar ajuts d’emergència en un termini de menys de 48 hores i també un guardó per ser la capital de l’Estat amb el volum més alt d’inversió en serveis socials per habitant.\nLes pitjors dades que ha obtingut el consistori barceloní ha estat amb relació a les places disponibles en residencies i centres de dia per a persones grans o amb discapacitat.\nEncuentra más noticias La Prehttps://laprensamagazine\nArtículo anteriorSequera catalana a la Gala Michelin 2022: consulta aquí tots els restaurants premiats\nArtículo siguienteLa Prensa Magazine 236


Rap i musclos amb beixamel - Cuines - TV3\nXampinyonsLletMantegaFarina de blatFormatgeMusclosRap\nCuiner: Lucía Hernández (mestressa de casa de Terrassa)\n150 g de cua de rap\n25 g de formatge ratllat ( tipus gruyère)\nPer començar, poseu els musclos al foc en una cassola amb una mica d'aigua i un polsim de sal i deixeu-los coure fins que s'obrin. Seguidament, retireu-los de la cassola, traieu-los les closques i reserveu-los.\nA continuació, talleu el rap a daus, salpebreu-lo i salteu-lo en una paella amb una mica d'oli. Mentrestant, talleu els xampinyons fins. Quan el rap estigui dauradet, retireu-lo de la paella, reserveu-lo i, a la mateixa paella, poseu-hi els xampinyons amb una mica més d'oli, sal i pebre.\nPer fer la beixamel, poseu la mantega en una cassola al foc. Quan es desfaci, afegiu-hi dues cullerades de farina i espereu fins que s'enrosseixi, remenant-ho perquè no s'enganxi. Quan estigui dauradet, poseu-hi la llet, freda o natural, i remeneu-ho fins que es desfaci ben bé la farina. Després, rectifiqueu-ho de sal i pebre, poseu-hi una mica de formatge ratllat i remeneu-ho fins que s'espesseixi.\nTot seguit, poseu el rap i els musclos a la paella dels xampinyons, afegiu-hi la beixamel i remeneu-ho bé perquè quedi ben amarat.\nI ja per acabar, emplateu-ho en el plat o recipient on ho servireu, cobriu-ho amb formatge ratllat, poseu-hi uns dauets de mantega, deixeu-ho gratinar al forn, prèviament preescalfat, a 180 graus durant 3 o 4 minuts i ja ho podeu servir.\nSopa fina de maionesa amb marisc\nEmpedrat de musclos


El malson de Cerdà | Barcelona en Comú\nHi ha creixements desitjables, com el de la ciutat del Pla Cerdà que, fora de la ciutat emmurallada, imaginava una ciutat saludable, amb habitatges ben ventilats i un espai públic amb milers d’arbres. Però, en lloc d’això, tenim una ciutat dominada pels cotxes que omplen les finestres de l’Eixample, no de llum, sinó de gasos contaminants\nArticle publicat originalment a Catalunya Plural el 21-09-2020\nHi ha alguna cosa més ineficient, perillosa i contaminant que un vehicle de centenars de quilos transportant una persona? No, Cerdà no volia aquest malson\nHi ha alguna cosa més ineficient, perillosa i contaminant que un vehicle de centenars de quilos transportant una persona? No, Cerdà no volia aquest malson. Volia una ciutat saludable. Volia que a les finestres de l’Eixample hi entrés l’aire i el sol, no els gasos i partícules contaminants. Ni el soroll. La realitat que vivim avui en dia a la ciutat està molt lluny del que va imaginar Cerdà.\nSegons l’Enquesta de Mobilitat en Dia Feiner (EMEF) del 2019, un 77,2% de desplaçaments a Barcelona es fan en transport públic (33,1%) i mobilitat activa (44,1%). L’altre 22,8% correspon al transport motoritzat privat: cotxe (15,8%), moto (6,2%) i furgoneta/camió (0,8%).\nUna altra qüestió rellevant en relació a la mobilitat són els sinistres de trànsit. Segons fonts de l’Ajuntament de Barcelona, l’any 2019 hi va haver 9.251 sinistres de trànsit a Barcelona, amb 22 víctimes mortals, la majoria de les quals van ser motoristes. També hi va haver 202 ferits greus. El 85% dels 18.975 vehicles implicats en els accidents van ser cotxes, motocicletes, furgonetes o taxis.\nAixí mateix, l’Agència de la Salut Pública de Barcelona, en el seu Informe de qualitat de l’aire de 2018 explica que se superen els límits de referència de l’OMS pel que fa a NO2 a l’Eixample i Gràcia, els de micropartícules PM10 i PM2.5 a gairebé tots els districtes, així com els de benzè i ozó. La mortalitat atribuible a la contaminació a la ciutat de Barcelona és de més de 300 víctimes anuals. I el principal emissor d’aquests contaminants és el trànsit motoritzat.\nLa mortalitat atribuible a la contaminació a la ciutat de Barcelona és de més de 300 víctimes anuals. I el principal emissor d’aquests contaminants és el trànsit motoritzat.\nAixí que, imaginem ―no li posarem pas límits a la imaginació―, que aconseguim passar dels percentatges de desplaçament actuals a uns que facin la mobilitat més sostenible, saludable i eficient. Imaginem, no que eliminem els cotxes i les motos, que potser és el que caldria, sinó que reduïm els seus desplaçaments a la meitat. Quina seria l’afectació pel que fa a sinistralitat i contaminació a la ciutat?\nLes dades apunten a què el nombre de víctimes es reduiria dràsticament, tant per la millora de la qualitat de l’aire, com per la millora de seguretat amb la reducció del nombre de cotxes i motos, els majors implicats en accidents amb víctimes greus i mortals. Això, sense comptar la millora que es produiria per la reducció de velocitat a les vies i altres millores de seguretat.\nNo caldria esperar l’any 2050 per assolir les víctimes 0, ni conformar-se amb què el 2022 el nombre de víctimes mortals en accidents trànsit s’hagi reduït en un 20% i el de ferits greus hagi disminuït en un 16%, com estableix l’actual Pla Local de Seguretat Viària.\nTambé la mobilitat elèctrica pot jugar un rol complementari. El cotxe elèctric milloraria pel que fa a l’emissió de gasos i soroll, però no pel que fa a l’emissió de micropartícules, gran despesa energètica i perill potencial. Millor patinets o motos elèctriques compartides que, en ser més lleugers, són més eficients energèticament i més segurs. I millor encara, la bici elèctrica en ser mobilitat activa (2.000 d’elles en servei al Bicing). Amb ella, no hi ha orografia ni pes que s’hi resisteixi, a no ser que sigui el dels prejudicis.\nNo voldria Cerdà que el seu somni d’una ciutat saludable, es convertís en un malson que malmetés la salut i amenacés la vida de la ciutadania. Voldria una ciutat amb menys fums, menys sorollosa, on la mobilitat fos ràpida i eficient, però no al cost de la salut de la ciutadania. Cerdà no posava límits a la seva imaginació. No els posaria al creixement de la mobilitat sostenible.


S'ofereix cangur - curroFacil en Vilafranca del Penedès\nS'ofereix cangur en Vilafranca del Penedès\nPublicado el: 02-02-2020 18:33\nNecessites un cangur per unes hores? El teu fill està malalt i no tens amb qui deixar-lo? Compta amb mi, tinc 42 anys, sóc educadora infantil i he treballat 16 anys en llar d' infants. Sóc persona de confiança, responsable i carinyosa. Tinc tot el dia disponible fins les 16h.


Les TIC/TAC a l'educació infantil i... by Francesc Balagué 8654 views\nInserir objectes a XTECBlocs by Teresa Torné 3175 views\nCreació de Blocs amb XtecBlocs by Azu Vázquez 1328 views\nPicture Trail by oaktree 1242 views\nPizara digital interactiva by Universidad Autón... 5720 views\n18 modelos de uso de la pizarra dig... by PERE MARQUES 125606 views\nImma Llambias , xxxx at rrrrr\nTags tac pissarra digital\n1. RECURSOS TAC PER TREBALLAR A L’AULA\n2. OBJECTIUS

Donar a conèixer al professorat alguns dels recursos TAC que té a la seva disposició

Mostrar la utilitat d’aquests recursos

Estimular el seu ús en l’activitat docent, induint a un canvi metodològic

Incentivar l’ús col·laboratiu del professorat per generar nous recursos o millorar els ja existents

\n3. La Pissarra digital (PD), què és?

Sistema tecnològic que consisteix en un ordinador multimèdia connectat a Internet i un canó de projecció que projecta sobre una pantalla allò que es veu al monitor de l'ordinador, la TV, el vídeo, el DVD, la càmera...

\n4. La PD a l’aula: una finestra oberta al món\n5. Avantatges

La Pissarra digital ens permet compartir i comentar tot tipus de materials i treballs fets pel professorat i per l’alumnat, tant dins i fora de l’aula, com dins i fora del centre.

Afavoreix la creació d’un clima de treball més col·laboratiu .

Incrementa la motivació dels estudiants pels elements multimèdia incorporats.

Afavoreix aprenentatges més significatius, en consonància amb la societat actual.

\n6. Avantatges

Permet cobrir les diferències individuals d’aprenentatge de l’alumnat: uns més visuals, d’altres més abstractes, amb diversos estils cognitius...

Actua com a germen d'innovació : indueix a una renovació dels processos d'ensenyament i aprenentatge (model CAIT):

Constructiu

Autoregulat

Interactiu

Tecnològic

\n7. Avantatges

Diversitat i multiculturalitat a l’aula: els alumnes procedents d’altres cultures poden tenir un suport per donar a conèixer, d’una forma visual, aquells aspectes valuosos de la seva cultura.

\n8.

Possibilitats d’ús de la Pissarra Digital

\n9. Com a suport del professorat

Per recolzar les explicacions del professor/a.

\n10.

Per mostrar imatges...

Fotografies digitals nostres, escanejades...

Fotografies extretes de pàgines web o bé buscades en bancs d’imatges des d’Internet.

Com a suport del professorat\n11. Com a suport del professorat

Per projectar simulacions, animacions, vídeos...

\n12. Com a suport del professorat

Mitjançant presentacions sobre el tema que cal desenvolupar

\n13. Com a suport del professorat

Per fer esquemes

Exploratree (recurs per dissenyar esquemes i mapes conceptuals directament des del navigador)

\n14. Com a suport del professorat

Utilitzant activitats interactives

\n15. Com a suport del professorat

En les preguntes no previstes

Cercar informació a Internet i comentar-la conjuntament.

Utilitzant cercadors, enciclopèdies en línia...

http://babelfish.altavista.com/tr . Traductor

\n16. Com a suport del professorat En la presentació de programari i aplicacions

Aprenentatges sobre l'ús de programari i aplicacions.

\n17. En la correcció

Individual i guiada

Comentar els exercicis o treballs.

\n18. En la correcció

Col·lectiva

Completar exercicis.

\n19. En els debats i síntesis

Utilitzant una presentació del tema que s’ha de tractar.

\n20. En els debats i síntesis

Recollint les aportacions dels estudiants en un editor de text, de manera que es pugui negociar el redactat final entre tots.

\n21. En les presentacions de treballs

De tasques grup o crèdit de síntesi:

Presentar i comentar les tasques col·lectives i/o col·laboratives que es porten a terme.

\n22. En les presentacions de treballs

Exposant treballs als companys...

Presentacions, treballs de recerca...

\n23. En la cerca a Internet

Buscar recursos i informació. Cerca a Internet per resoldre activitats de classe

\n24. En l’elaboració de treballs

Resoldre o elaborar exercicis de manera conjunta.

\n25. En l’elaboració de treballs

Contes telemàtics, lectures compartides...

\n26. En l’elaboració de treballs

Elaboració i emissió de noticiaris, doblatges ...

\n27. Amb l’ajut d’un Projector de cossos opacs

Permet projectar amb l’ajuda d’un suport i d’una càmera web connectada al PC, els treballs dels alumnes que ens interessi mostrar a la resta de companys.

\n28. En les videoconferències\n29. Com a treball de la imatge a l’aula

El cinema

Permet la visualització, la crítica, l’anàlisi de pel·lícules:

Cinescola

Guies didàctiques de pel·lícules

Links sobre cinema

Cinema i història

Cinema en català

Per analitzar una pel·lícula

\n30. Com a treball de la imatge a l’aula

Videoteca digital

A l’aula, la PD ens permet accedir a multitud de recursos audiovisuals i vídeos que afavoreixen la comprensió de l’alumne:

Videoteca digital

Recursos audiovisuals:

Audiovisuals

Adreces

\n31. L’ús de la PD

Per aprofundir en el seu ús: http://dewey.uab.es/pmarques/pizarra.htm

Per veure aplicacions de la PD en alguns centre:

http :// dewey.uab.es / pmarques / dim / aulatic.htm

\n32. RECURSOS PER INTEGRAR LES TAC EN EL CURRICULUM I EN LA TUTORIA

http :// www.xtec.net / formaciotic / presenta.htm

\n33. Recursos en xtec.cat

Cursos de formació telemàtica, materials i eines

http :// www.xtec.cat / formaciotic / dvdformacio / index.htm

\n34. Recursos en xtec.cat

http://www.xtec.cat/escola/index.htm

http://www.xtec.net/aulanet/index.htm

(Internet a l’aula)

\n35. Més recursos

http://www.edu3.cat/

http :// www.tvcatalunya.com / webclip /

http://www.edu365.cat/

MUD, PAR, Enllaços

http://www.xtec.cat/cgi/programari_educatiu

http :// www.videoseducativos.es /

http://clic.xtec.net/qv_web/ca/index.htm

http ://clic.xtec.net/

http://www.xtec.cat/recursos/webquests/

Activitats orientades cap a la investigació en les quals part o tota la informació amb què l’alumnat interactua prové de recursos d’Internet.

\n36. Recursos per les àrees

http://phobos.xtec.cat/butlletic/

http :// recursos.cnice.mec.es /

http://www.educasites.net/

http://www.xtec.net/sgfp/crp/index.htm

http://profes.net/

http://www.educared.net/

http://web.educastur.princast.es/

http :// recursos.pnte.cfnavarra.es /

\n37. Recursos diferents àrees

http ://www.xtec.net/~sgirona/

http :// descartes.cnice.mecd.es /

http :// www.xtec.net / formaciotic / mattic /

http://www.xtec.es/~abernat

http://www.xtec.cat/~mjulia/centre/pat/models.htm

http://earth.google.com/

http :// www.catedu.es / Historia_Arte /

http :// www.visiblebody.com / start

http ://www.xtec.net/~sgirona/

http :// descartes.cnice.mecd.es /

http :// www.xtec.net / formaciotic / mattic /

http://www.xtec.es/~abernat

http://www.xtec.cat/~mjulia/centre/pat/models.htm

http://earth.google.com/

http :// www.catedu.es / Historia_Arte /

http://www.visiblebody.com/start

http :// www.genmagic.net /educa/ mod /forum/ discuss.php?d =103

\n38. Programari en català

http :// www.softcatala.org /

\n39. Web 2.0

http :// www.wikispaces.com /

http :// creandowikis.wikispaces.com /Crear+un+ wiki

Ex: http:// wikitecno.wikispaces.com /

http:// es.youtube.com /

http ://www.slideshare.net/

http://www.esnips.com/

http://picasa.google.com/intl/es/

http://www.flickr.com/

http :// pixenate.com / index_es.php

http :// del.icio.us /

\n40. Web 2.0

GoogleDocs

http ://phobos.xtec.cat/llibres/

Ex: http :// phobos.xtec.cat / llibres / llibre /

http :// www.educalim.com / cinicio.htm (LIM: sistema per la creació de llibres interactius multimèdia)

http :// blocs.xtec.cat /

Ex: http://blocs.xtec.cat/jchust

\n41. Enciclopèdia virtual col·laborativa

Les Enciclopèdies virtuals col·laboratives gratuïtes, obertes a la participació de tot el professorat i organitzades per les diferents àrees de coneixement constitueixen un bon banc de recursos.

Aquestes enciclopèdies s’elaboren a partir de les aportacions del professorat que proporciona gratuïtament materials: apunts, exercicis, esquemes, animacions, programes, pàgines web d’interès docent...

http :// pangea.org / dim / evdim / index.php

\n42. Reflexió

Quins canvis metodològics suposen la paulatina incorporació de les noves tecnologies a l’aula?

Què canviarà de la nostra pràctica diària?

\n43. Necessitat de canvis en el rol docent

Més col·laboratiu que solitari : haurà de treballar en xarxa ja que les possibilitats comunicatives d’Internet possibiliten un treball interactiu entre docents de diferents centres.

Que fomenti la participació: i no només entesa com a possibilitat que els alumnes participin a la classe, sinó que siguin corresponsables dels projectes que s’iniciïn a l’aula.

Que no tingui l’exclusiva del coneixement: ja que, d’una banda, els alumnes poden tenir la mateixa habilitat amb les TIC o superior, i, d’altra banda, poden tenir accés a la informació amb la mateixa facilitat que els docents.

Amb fortes capacitats organitzatives : ja que l’aula i la informació no seran bidireccionals (del docent als alumnes i viceversa), sinó que el treball amb els alumnes es farà al voltant de diferents nuclis de treball, la qual cosa provocarà canvis en la forma d’ensenyar.

Obert a l’experimentació : tant a noves formes de treballar amb els alumnes com a nous productes i serveis que ofereixi Internet.

Que tingui capacitat per a modificar des dels principis fins a la metodologia aplicada al procés d’ensenyament-aprenentatge.

\n44. Cap a l’aula virtual

El despertador del professor X. avisa a les 7:30h del matí. A les 8:30h, com sempre, arriba a l´institut... però no ha sortit de casa seva.

La popularització dels sistemes de realitat virtual, l’abaratiment de les tecnologies i el desenvolupament d’una banda ampla molt superior a l´actual permeten el professor X. introduir-se en un aula virtual d’un centre virtual, on conversa amb els seus companys que estan cadascú a les seves llars. També imparteix les seves classes d’una manera diferent. S’ha terminant imposant el paradigma educatiu basat en tres principis molt senzills: el procés d´ensenyament-aprenentatge només pot tenir èxit si hi ha algú que vol ensenyar, algú que vol aprendre i un problema a resoldre. Evidentment, això és pot aplicar a qualsevol procés d’aprenentatge, però tenia difícil solució en un sistema en què els alumnes es reunien per nivells d’edat amb un currículum tancat. La solució va arribar amb l’aula virtual.

Al mateix temps que el professor X. es connecta a l’aula virtual, un grup d’alumnes amb coneixements semblants i interessats en allò que va treballar el professor X. es connecten des de diferents llocs. Quan la classe comença, els alumnes es troben enmig d’una reunió del Comitè de Salut Pública el 1793 convocada per decidir la conveniència o no de guillotinar la família real. Els alumnes poden fer preguntes als personatges, i el professor X. pot intervenir per iniciar debats, presentar alguns enllaços sobre aquest tema o dirigir-se a altres professors de tot el món per intercanviar opinions. Amb les dades que introdueixen els alumnes el programa genera una animació sobre la seqüència revolucionària, i si les dades són correctes, més es semblarà amb el que va passar realment.

\n45. Conclusions

Hi ha tecnologies que avui en dia són una realitat (el ràpid desenvolupament de la banda ampla, l’arribada dels ordinadors a les llars i a les aules, el creixement de l´e-learning – aprenentatge a distància a través de les noves tecnologies-...). Al marge de les aules virtuals i altres fantasies més o menys probables, les noves tecnologies són emprades cada dia per centenars de professors i professores.. Pel moment, i des d’aquí, el professor X. vol animar a tot el professorat, a que s’impliquin en un procés que sembla imparable i vital per al desenvolupament futur de la nostra societat

\n46.

Gràcies

per la

vostra

atenció

Ximo Chust Rambla


Vine a la Fira del Llibre de València amb La Colla! - La Colla\nVine a la Fira del Llibre de València amb La Colla!\nAquest diumenge, a les 12 h, concert de La Banda de Les Feretes, amb la visita de Laia i Pau.\nLa Banda de Les Feretes en concert\n08 d'octubre 2021 - 10:20\nEls Jardins de Vivers acullen un any més la fira del llibre de València i La Colla no hi vol faltar.\nDes del primer dia, l'organització ha programat tallers i espectacles dirigits al públic infantil als quals podran assistir les escoles que prèviament s'hi han apuntat. I també hi haurà contacontes i trobades amb els autors dels títols favorits de xiquets i xiquetes. Ací està tota la informació.\nI el diumenge 17, La Colla d'À Punt també estarà a la Fira del Llibre amb La Banda de les Feretes, que interpretaran els seus èxits, i Laia i Pau, que no volen perdre's l'esdeveniment i aprofitaran per a pujar a l'escenari amb les espantacriatures valencianes i saludar a tot el món. A partir de les 12:00 h, passa una estona divertida amb els teus personatges favorits. L'entrada és gratuïta fins a completar l'aforament.\nI si encara no eres de La Colla, acosta't a la paradeta que tindrem a l a vora de l'escenari i fes-te el carnet. Potser Laia o Pau te'l donen directament.\nDisfruta de la lectura i vine a la Fira del Llibre de València amb La Colla d'À Punt!


Protector Bedding B.Sensible | Dormitum\nProtector Bedding B.Sensible\nTeixit 100% Tencel\nCoixinera o protector ajustable.\nSuau i lleugera no fa soroll a diferència dels protectors convencionals.\nCòmode i confortable.\nNo fa Calor i mantè la temperatura del cos.\nCuida la teva pell.\nTeixit natural 100% Tencel.\nRentat a 90ºC.\nNo necessita planxa.\nNo utilitzar lleixiu ! !\nLa nanofibra Tencel 100% natural, ofereix una combinació única de les característiques més desitjables per el confort i el tractament de la seva pell.\nLa membrana Sensible, elàstica, impermeable i transpirable conserva les qualitats del seu matalàs, actuant de barrera preventiva davant dels àcars, bacteries, etc.\nProtector Bedding B.Sensible - Bedding\nProducte i procés de fabricació sostenible\nEstalviant en temps, electricitat, aigua, detergent i suavitzant.\nTeixit 100% natural\nFibra amb el certificat Ecolabel i WWF\nProducte de consum responsable: màxim respecte amb el medi ambient. Producte ecològic\nLa utilització de B-Sensible, l'únic llençol baixer impermeable, permetria a Espanya un estalvi de: 4.300.000 euros en consum d'electricitat (estalvi en rentats i secats)\n750.000.000 litres d'aigua (estalvi en rentats)\nSistema d'impermeabilització Dermofresh\nUtilització de la membrana de poliuretà més prima amb una estructura molecular hidrofílica. El més semblant a la nostra pell.\nSistema de laminat que respecta l'elasticitat i la suavitat del teixit.\nMembrana que respira. No es nota i no provoca calor.\nGràcies a la utilització de la membrana d'Última Generació i a innovar el Sistema d'Enganxat, obtenim el Teixit impermeable Dermofresh:\n- S'adapta a l'estil a la perfecció.\n- Actua com una Segona Pell.\n- No distorsiona ni el confort del matalàs, ni el del coixí ni el del Nòrdic.\nPer Fi: Impermeable = còmode\nEl Öko-Tex Standard 100 és un distintiu de caràcter europeu que garanteix l'absència de substàncies nocives en els productes tèxtils durant tot el seu procès de transformació, fins arribar al consumidor final.\nL'ecologia tèxtil engloba tres àrees diferents: l'ecologia de producció, l'ecologia humana i l'ecologia de residus. El distintiu Öko-Tex Standard 100 es troba amb el que es coneix com ecologia humana.\nTeixit 100% natural d'última generació\nTeixit de fibra 100% tencel = 100% natural\nEl més suau al tacte\nFibra termorreguladora: la més fresca a l'estiu i la més càlida a l'hivern\nLa fibra que es seca més ràpid: màxim confort, ideal per a pells sensibles\nAmb el TENCEL® comença una nova era de la tecnología de les fibres. El millor avenç s'ha produït gràcies al desenvolupament de l'especial estructura nano-fibrilar d'aquesta fibra. TENCEL®, obtingut a partir de la cel·lulosa de la pulpa de la fusta, ofereix una combinació única dels millors avantatges de les fibres artificials i naturals: suau com la seda, resistent com el polièster, fresc com el lli, càlid com la llana i absorbent com el cotó. Simplement, la tendència en fibres.\nLa seva estructura és com la nostra pell\nEls líquids no traspassen\nL'aire a pressió no passa, sinó que transpira\nLa seva micro configuració fa que el teixit Dermofresh no provoqui calor ni fagi soroll.\nAquest producte conté ZnO en l'àmbit cosmètic. S'ha incorporat al teixit a través d'un procés patentat i aquest es queda de forma permanent després d'algunes rentades.\nEl Zinc, d'origen mineral, és essencial per a la vida i conté propietats cosmètiques protectores i regeneradores de la pell, al mateix temps que les propietats antibacterianes que redueixen les olors.\nImpedeix el desenvolupament de bacteris i àcars de forma natural.\nNi es nota Ni es sent\nMembrana transpirabe d'última generación que protegeix i no es nota.\nS'adapta a qualsevol metalàs\nNo utilitzar lleixiu ni rentar en sec\nFibra Natural y Sostenible\nRentat a maquina\nProtector Bedding B.Sensible 30 cm


Epanel. El teu CMS més fàcil i ràpid.\nEpanel. El teu CMS més fàcil i ràpid. Tecnologia epanel 28/06/2019\nLa teva web més ràpida, segura i fàcil d'usar que altres plataformes estàndard, un CMS desenvolupat en exclusiva per EMO Sistemes SL pensat per a fer la gestió del teu projecte en Internet de manera fàcil.\nAmb l'aplicació podràs parametritzar descomptes i promocions, amb o sense codi promocional, en %, valor absolut, per client, per família,... i crear pop-ups promocionals per a la teva pàgina web a més de productes recomanats a manera de ganxo i filtrar per marques, generar outfits o kits de productes.\nPodràs enllaçar la teva pàgina web al teu blog, a xarxes socials i crear un emailing personalitzat, a més de vincular la teva pàgina a Google Analytics i tenir una gestió personalitzada del posicionament SEO de la teva pàgina web i fins i tot afegir un FAQS.\nLa tecnologia permet personalitzar al màxim cada aspecte i necessitat de la teva pàgina web, a més de ser un sistema molt fàcil de gestionar.\nTindràs total llibertat per a modificar l'aspecte de la teva pàgina web. Podràs editar els teus propis textos i imatges adaptant la pàgina web a les necessitats de mercat, ja sigui per a promocions puntuals, promocions de llarga durada i molt més.\npermet redistribuir els apartats, afegint, llevant o modificant apartats segons les necessitats del moment sense cap cost. La tecnologia epanel utilitza el mètode WYSWYG (what you see is what you get); és a dir, utilitza una gestió integrada del disseny sense límit d'apartats.\nA més podràs gestionar els teus apartats en manera pública o privada, permetent-te així mostrar el que t'interessi quan desitgis.\nLa programació es pot realitzar a mesura mitjançant pack d'hores.\nEn la zona e-commerce de l'aplicació epanel, podràs implantar el cost de transport per pes/trams o per coeficient, podràs aplicar descomptes per a clients professionals/finals.\nA més està enllaçat amb les següents empreses de transport: Nacex, Correus, Correus Express i Envialia.\nPodràs configurar la forma de pagament en Visa, Paypal i SEPA (aquest últim per a clients de risc) professionals, transferència i pagament en botiga a configurar manualment per cada usuari.\nTambé podràs treballar amb Excel ja que emet factures i abonaments totals amb exportació a Excel i inclusivament la personalització de les estadístiques i assignar proveïdors a un producte.\nEl gestor inclou un apartat en el qual podràs descarregar els manuals necessaris per a la correcta gestió i optimització de la teva pàgina web. A més, està adaptat al RGPD vigent.


Portal de Dades Obertes | Declaració d’accessibilitat\nL’Ajuntament de Sant Feliu de Llobregat s’ha compromès a fer accessibles els seus llocs web, de conformitat amb el “Real Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic”.\nLa present declaració d’accessibilitat s’aplica al llocs web Portal d’Dades Obertes de Sant Feliu de Llobregat integrat en el domini “opendata.santfeliu.cat”.\nEl Portal de Dades Obertes és parcialment d’acord amb el “Real Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic” a causa dels aspectes que s’indiquen a continuació.\nA les pàgines on es poden construir gràfics i mapes s’utilitzen recursos de programació que limiten l’accessibilitat i al seu torn tenen limitacions tecnològiques pel que fa a buscar una alternativa accessible.\nPodrien existir errors puntuals d’edició en alguna pàgina web.\nPodrien existir arxius ofimàtics publicats abans del 20 de setembre de 2018 que no compleixin íntegrament tots els requisits d’accessibilitat. Tot i que s’ha procurat que la majoria d’ells sí que ho compleixin.\nLa present declaració va ser realitzada el 28 de novembre del 2018, mitjançant una autoavaluació portada a terme pel propi ajuntament.\nNo s’ha realitzat encara una avaluació externa d’accessibilitat.\nMitjançant el formulari per a la comunicació de possibles incompliments dels requisits d’accessibilitat o dirigint-se al Servei d’Informàtica, Ajuntament de Sant Feliu de Llobregat, Plaça de la Vila, 1, telèfon 93 685 80 00 | 93 685 80 01.\nLes comunicacions seran rebudes i tramitades per l’Ajuntament de Sant Feliu de Llobregat.\nEl procediment de reclamació recollit en l’article 13 del RD 1112/2018 entrarà en vigor el 20 de setembre de 2020.\nPolítica d’accessibilitat de l’Ajuntament de Sant Feliu de Llobregat\nEn compliment dels principis d’accessibilitat i disseny universal, l’Ajuntament de Sant Feliu de Llobregat treballa per garantir que tots els ciutadans -amb especial atenció a les persones amb algun tipus de discapacitat i grans-, que es relacionen amb ella a través d’Internet puguin accedir a la informació i els serveis electrònics en igualtat de condicions amb independència de les seves circumstàncies personals, mitjans o coneixements. És a dir, que puguin navegar sense trobar dificultats d’accés pel Portal de Dades Obertes.\nLa política d’accessibilitat aplicada per l’Ajuntament de Sant Feliu de Llobregat està en línia amb les exigències del “Real Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic”.\nLes pàgines del web del Portal de Dades Obertes compleixen en l’actualitat amb els requisits de la Norma UNE-301.549 v1.1.2:2015 considerant les excepcions del RD 1112/2018. Per a això es porta a terme una revisió contínua del contingut web nou o modificat.\nEl web del Portal de Dades Obertes està optimitzada per a una resolució de 1.024 x 768. Si es disposa d’un monitor amb una resolució més gran, pot ser que la mida de lletra resulti en alguns casos petit. No obstant això, les mides de les fonts s’han definit de manera que sigui possible ampliar o disminuir la seva grandària des de les opcions del navegador.\nAquest web ha estat provada i està optimitzada per als navegadors compatibles amb HTML5 i en les versions suportades pels seus fabricants. La utilització de navegadors diferents o de versions no suportades ja pels seus propis fabricants podria donar lloc a l’accés i visualització del contingut del Portal de Dades Obertes, però no garantiria una total i adequada visualització o disponibilitat d’arxius o d’altres funcionalitats. Poden descarregar-se actualitzacions o navegadors en les pàgines web dels proveïdors d’aquest tipus de programes.\nCompromís amb l’accessibilitat\nMalgrat l’esforç realitzat per l’Ajuntament de Sant Feliu de Llobregat, donada la gran quantitat d’arxius i formats que es publiquen com dades obertes pogués existir algun contingut que no compleixi les pautes d’accessibilitat exigibles. Si vostè trobés alguna pàgina, document o formulari que no complís amb el que estableix, o que no pogués accedir correctament, o bé desitgés formular qualsevol suggeriment, si us plau, contacteu amb nosaltres mitjançant l’emplenament i enviament del següent formulari:\nFormulari per a la comunicació de possibles incompliments dels requisits d’accessibilitat


Oriol Batista: Bona intervenció del Govern amb el pacte educatiu\nLa setmana passada en un acte del PSC vam poder conèixer de primera ma en què consisteix el Pacte Nacional per l’Educació. Contradient el que alguns poden pensar d’aquest tipus d'actes organitzats per partits polítics -ho típic: són sectaris...- sempre he pensat -abans que no militava enlloc i ara- que són interessants ja que et permeten conèixer projectes polítics importants explicats per agents que hi participen en primera línia.\nL’acte va ser moderat pel Remigi Herrrero i van participar en Francesc Colomé, director de Planificació Educativa del Departament d’Educació de la Generalitat i en Ricard Aymerich, president de la Federació de Moviments de Renovació pedagògica.\nAquest pacte és important pel grau d’acord i consens en que s’ha arribat –de tots els implicats només un sindicat no va acabar sumant-se- en els temes educatius més rellevants del nostre país. I també és important en el moment que s’ha signat, moment de grans canvis socials (immigració i globalització) i de plena immersió en la societat del coneixement.\nVull destacar que aquest acord permet començar a caminar cap a un sistema escolar únic, que trenca amb els riscos del sistema dual –pública /concertada- que seriosament començàvem a patir. I en aquest sentit l’horitzó que es dibuixa és de confiança i tranquil·litat, sobretot pels pares que alhora de triar escola ho podran fer lliurament sabent que el sistema educatiu és únic i amb les garanties de servei públic (equitat i qualitat). De la mateixa manera que el sistema sanitari és únic però amb diferents proveïdors. I parlant de salut em ve al cap quan la Marina Geli, molt abans de ser consellera ja apuntava aquesta idea quan anomenava la concertada com a “concertada pública” reforçant la idea de servei públic que havia de ser. En aquest sentit penso que el pacte assenta les bases per començar a treballar en aquesta direcció i deixar de banda històries passades de rancúnies, de menysteniments cap a la concertada i de clientelismes en favor d’algunes concertades.\nEl pacte també parla de la importància de les famílies. I en aquest sentit penso que és bàsic que les famílies tornin a recuperar el paper de primers responsables de l’educació dels fills. Segurament caldrà més eines i més suport a les famílies. Però aquest punt és bàsic per començar a “curar” certs símptomes importants: pares incomunicats de fills adolescents, violència familiar de fills capa pares, i altres tipus de trastorns familiars.\nEl paper dels ajuntaments, que com en el cas de Mataró sempre ha sigut molt actiu, ha de tenir més protagonisme i rellevància com administració educativa. Tant pel fet de la proximitat en la gestió i conseqüentment a priori per ser més eficaç i eficient, com pel que comporta de participació de tota la comunitat educativa (alumnes , AMPES, associacions del barri....) i d’altres programes municipals adreçats als serveis a les persones i que necessiten de la tranversalitat amb l’escola. Finalment el pacte també parla de l’organització dels centres –necessiten més autonomia- i del professorat i la importància de “cuidar-lo”, ja sabem les situacions problemàtiques d’aquest col·lectiu i els seus riscos. Així que ara és hora de “mimar”, en el sentit més professional de la paraula, als educadors dels nostres centres.\nAquest pacte representa un gran acord polític i social que dóna estabilitat i solidesa perquè Catalunya afronti els reptes educatius dels propers anys. I no només es tracta de voluntats i paraules maques, sinó que el Govern de la Generalitat ja ha anunciat una partida de 1.200.000.000. euros per fer el pacte realitat, al marge de tots els recursos econòmics que la Generalitat ja hi destina pel funcionament del sistema (corrent, inversions....)\nConsidero que aquest pacte – i sobretot les seves conseqüències- és un dels pilars importants de l’obra del Govern Maragall. Ja abans de ser president de la Generalitat anunciava que aquesta seria una prioritat de govern quan deia “barris segurs i escoles dignes” . Lamentablement, aquesta bona música no ha pogut escoltar-se amb nitidesa perquè hi ha molts sorolls de tambors de fons. Massa. Dins i fora.\nPublicat per Oriol Batista Gázquez a 21:51


El Barça destitueix Víctor Valdés del càrrec d'entrenador del juvenil A - Esport3 - TV3 i Catalunya Ràdio\nEl Barça destitueix Víctor Valdés del càrrec d'entrenador del juvenil A\nEl club blaugrana fa efectiva la marxa del tècnic de l'Hospitalet. Franc Artiga ocuparà el seu lloc\n07/10/2019 - 12.45 Actualitzat 07/10/2019 - 16.19\nLa Secretaria Tècnica del futbol formatiu del club, reunida per analitzar la continuïtat de Víctor Valdés, ha decidit no comptar més amb ell al capdavant del juvenil A del Barça. El seu lloc l'ocuparà Franc Artiga, fins ara tècnic del juvenil B.\nVÍctor Valdés ha estat a la Ciutat Esportiva per reunir-se amb els responsables del futbol formatiu del club. Una trobada que ha durat poc més de 38 minuts i que ha servit per donar per acabada la relació entre Valdés i el Barcelona.\nUna solució que ja és veia a venir des de dissabte, quan Valdés va anar a la Ciutat Esportiva per acomiadar-se dels seus jugadors.\nAmb el comiat del fins ara entrenador del juvenil A, es posa el punt final a una situació enrarida entre Víctor Valdés i els responsables del planter blaugrana, que han tingut diferències de criteri i més d'una discussió al llarg d'aquests mesos de convivència amb l'entrenador. Franc Artiga, fins ara entrenador del juvenil B, ocuparà el lloc de l'exporter i capità del Barça.\nEl Barça fa fora Víctor Valdés\nEl VAR del "Tot gira": L'adeu de Valdés


Subvenció derivada de conveni d'autogestió\nSubvenció que es concedix a les associacions de venedors/es dels mercats autogestionats en virtut de conveni amb l'Ajuntament.\nAssociació de venedors/es dels mercats autogestionats.\nEls senyalats en la normativa general sobre subvencions públiques i els específicament establits en el conveni.\nNo tener deudas con la Seguridad Social ni con la Agencia tributaria (comprovació que farà directament l'Ajuntament si no mitja oposició expressa de la persona interessada).\nA principis de cada any natural.\nImprés de sol·licitud que pot descarregar en l'apartat “Impresos” d'esta mateixa pàgina.\nMemòria de gestió de l'any anterior.\nComposició de la Junta Directiva de l'Associació\nSi existeix alguna modificació pel que fa a la de l'any anterior\nLlistat de titulars, llocs, superfície i tarifa que paga cada lloc del Mercat\nActualitzat a 31 de desembre de l'exercici anterior\nCertificat d'estar inscrita en el Registre d'associacions de la Comunitat Valenciana.\nDeclaració responsable de no estar incurs en cap de les circumstàncies relacionades en els articles 13.2 i 13.3 de la Llei General de Subvencions.\nDeclaració responsable de no tindre cap deute pendent amb l'Ajuntament de València.\nComunicació si és el cas, de l'obtenció d'altres subvencions, ajudes, ingressos o recursos, que financen les activitats subvencionades.\nDeclaració responsable d'haver justificat qualsevol subvenció municipal que li haja sigut concedida amb anterioritat.\nEn línea en esta Seu Electrònica:\nSubvenció derivada de Conveni d'Autogestió:\nCertificat d’inscripció en el Registre d’Associacions de la Generalitat Valenciana\nDeclaració responsable d’haver justificat qualsevol subvenció municipal anterior\nDeclaració responsable de no tindre deutes pendents amb l’Ajuntament de València\nComunicació d’altres subvencions\nDeclaració de no trobar-se incurs en cap de les circumstàncies relacionades en art. 13.2 i 13.3 Llei 38/2003\nComposició de la Junta Directiva de l'Asociació\nLlistat de titulars del Mercat, llocs, superfície i tarifa\nPresentació de la sol·licitud acompanyada de la documentació anteriorment assenyalada.\nBases d'execució del Pressupost.\nOficines del Servei de Comerç i Abastiment situades en la plaça del Mercat nº 6. 46001 València. L'horari d'atenció al públic és entre les 9:00 i les 13:30 hores.\nEncarregat/ada del mercat en qüestió.


Fenologia i Meteorologia a l'Alta Segarra: Fotografies de la setmana (14 al 20 de desembre de 2015)\nFotografies de la setmana (14 al 20 de desembre de 2015)\nDilluns 14 de desembre: els camps que es van sembrar després de les pluges de novembre van creixent ràpidament, ajudats per les altes temperatures de les darreres setmanes. Camp d'ordi a Castellfollit de Riubregós:\nDimarts 15 de desembre: dia tranquil, amb sol i molts núvols prims que circulaven degut al pas de fronts atlàntics molt febles. Imatge a la tarda als plans de Conill:\nDimecres 16 de desembre: va ser un dia molt similar a l'anterior, amb sol i bandes de núvols prims.Imatge a la tarda a Calaf:\nDijous 17 de desembre: de nou temps dominat pel sol amb intervals de núvols prims,a estones força abundants. Imatge a la tarda:\nDivendres 18 de desembre: dia caracteritzat pel sol, amb intervals de núvols prims i visibilitat no massa bona per una certa boirina. Imatge a primera hora de la tarda des de Conill mirant cap al nord-est:\nDissabte 19 de desembre: dia molt assolellat, sense ni un núvol i amb molt bona visibilitat. Imatge a la tarda a Castellfollit de Riubregós:\nDiumenge 20 de desembre: la jornada ha estat dominada per les boires i els núvols baixos degut a una entrada de vent de llevant humit. Imatge a primera hora de la tarda a Castellfollit de Riubregós:\nPublicat per Josep Raich Duarri a 18:28


De la guerra d’Ucraïna, a la plena integració al Palomar - À Punt\nDe la guerra d’Ucraïna, a la plena integració al Palomar\nÀ Punt es retroba amb un grup de sis dones que va trobar refugi a la casa que els va cedir una família d’aquest poble de la Vall d’Albaida\nLes dones ucraïneses que van arribar al Palomar s'han integrat al municipi\n10 d'abril 2022 - 14:56\nDe la incertesa del dia en què van arribar al Palomar (Vall d'Albaida) fugint de la guerra, a la felicitat de saber que han trobat una nova família, la de tot un poble, a la Comunitat Valenciana. Així estan, un mes després, sis dones que van arribar al nostre territori en un dels primers avions amb ucraïnesos refugiats. Gràcies a la solidaritat de Mariné i Sergi, dos veïns de Canals, han pogut establir-se al Palomar, un municipi que els ha obert les portes i on cada vegada els resulta més fàcil integrar-se.\nSergi, l’amfitrió que els ha cedit la vivenda perquè puguen viure-hi mentre dure el conflicte al seu país d’origen, recorda per a À Punt com ha canviat l’estat d’ànim d’aquestes dones si es compara amb la seua arribada.\n“El dia que van vindre feien cara d’esgotades, de derrotades... però en poc de temps han canviat. Ara estan felices, les veus que fan broma”, apuntava al mateix temps que se sentia plenament satisfet per haver-los donat aquesta oportunitat. “Són una gent superamable, agraïda i estan cuidant molt bé la casa”, reconeixia Sergi.\nUna d’aquestes dones, Anna, directora d'una clínica sanitària a Irpín, assenyalava, amb l’ajuda del traductor, l’agraïment que senten per l’estima i l’ajuda que han rebut des que han arribat a Espanya. “No són només amics per a nosaltres, no són únicament els que ens donen acolliment, són realment la nostra família”, exposava Anna.\nTant ella com les seues companyes, en poques setmanes s’han adaptat als costums del nou poble que les acull a la Vall d’Albaida. L'Ajuntament i els veïns es fan càrrec de totes les despeses de la seua estada.\nHi ha vidrioles per tot el poble, gent que els paga les despeses i altres veïns que voluntàriament els donen classe d’espanyol Jordi Vila - Alcalde del Palomar\n“El poble està col·laborant-hi molt. Hem posat unes vidrioles per tot el poble i, a més, hi ha gent que s’encarrega de pagar-ne les despeses. Uns altres veïns voluntàriament els donen classe d’espanyol”, indicava l’alcalde del Palomar, Jordi Vila.\nEn la nova vida que han refet a Espanya, les àvies fan costura i les mares s'encarreguen de la compra, com explica Sergi. Cada dia són menys les barreres que troben per a fer una vida com la de la resta del veïnat del Palomar. “Les mares participen en les activitats del poble, com el fitnes, o van a casa d’unes altres veïnes del poble que les conviden”, afig Vila.\nLes xiquetes que van vindre amb aquestes dones ja estan escolaritzades i han fet una bona colla d’amics a l'institut.\nFins i tot una d’elles, Zlata, podrà seguir amb la seua afició, el futbol, perquè aquest cap de setmana li han donat una sorpresa: veure el primer partit de futbol femení a la ciutat esportiva del Llevant. “Estic molt contenta, moltes gràcies a tots”, admetia davant les càmeres d’A Punt.\nCentenars de famílies ucraïneses sol·liciten la protecció aprovada per la Unió Europea a la Ciutat de la Llum


Jornada de descans, de metges i de molt de fred\n16 abril 2021 02:43\nAhir va ser el primer dia de descans de l'expedició després d'haver deixat instal·lat dilluns el camp I, a 6.060 metres. Un període de devers quatre dies en els quals, mentre Jopela i Tolo Calafat es refan de les seves dolències, Oli i Tolo Quetglas recuperen les energies per seguir el camí cap al cim. Aquest pròxim cap de setmana, probablement diumenge, pujaran fins als 6.400 metres per instal·lar el segon camp d'alçada.\nAhir les temperatures baixaren sota zero i la neu que havia començat a caure tímidament de matinada continuà amb intensitat durant tota la jornada, fent imposible qualsevol activitat que no fos estar dins les tendes i ben abrigats. Al llarg del matí, el grup compartí un berenar mallorquí amb els membres de l'expedició de Carlos Paunes i al qual també s'hi sumà el nostre cuiner, Nima Ondi Sherpa, qui torrà uns bocinets de sobrassada acompanyada de galetes d'Inca.\nFinalment, Jopela va haver d'acudir al metge del Centre d'Urgències per les seves molèsties respiratòries. El doctor Declerck li diagnosticà una infecció vírica que li ha provocat una irritació als pulmons. Uns dies de repòs i un poc de medicació li resoldran el problema. Tolo Calafat es troba pràcticament recuperat.


El monestir de Sant Pere de les Maleses - FÒRUM.ad\nEl 22/10/19 6:48\nLa ruta que proposem ens proporcionarà durant la caminada d’unes dues hores i mitja, vistes magnífiques. És l’impressionant paisatge del congost de Collegats, pas natural entre els dos Pallars i per on la Noguera Pallaresa troba camí cap al sud. Collegats va ser fins el segle XVII una barrera infranquejable que obligava a fer grans voltes per anar d’un Pallars a l’altre. La ruta d’avui ens porta a visitar les ruïnes del monestir de Sant Pere de les Maleses, encabit a l’interior d’una balma, en una zona de difícil accés. Està documentat des de l’any 868. Primer com a monestir independent i posteriorment, com a priorat depenent del monestir de Gerri de la Sal. Ja al segle XIX va quedar reduït a un petit santuari que, amb el temps, es va anar abandonant.\nLa caminada fins a Sant Pere de les Maleses amaga sorpreses agradables a cada raconada. Al paisatge espectacular i d’una bellesa excepcional dels penya-segats de Collegats s’afegeix la singularitat i llarga història del monestir i importants valors naturals en transcórrer per l’hàbitat del trencalòs, el pela-roques, el voltor i la llúdriga.\nFixarem el punt de sortida a l’àrea de descans de la Font de la Figuereta, a la carrtera C-13 entre La Pobla de Segur i Gerri de la Sal. Des d’aquí emprendrem camí per la pista asfaltada de Gramuntill. Poc després la pista deixa d’estar asfaltada.\nA la dreta de la pista un senyal de direcció indica el camí que cal agafar per anar a Sant Pere de les Maleses. Es tracta d’un corriol per on antigament es feia baixar fusta que s’enfila cap al penya-segat passant per sota d’una línia d’alta tensió. El corriol és força dret fins a arribar a la primera feixa de roca on es troba el camí del monestir provinent de Gramuntill. Trobarem un replà entre dues parets de roca i a partir d’aquest moment, el camí va paral·lel a la gran paret del congost de Collegats, buscant l’entrada del barranc de Sant Pere que està senyalitzada.\nUn cop creuem el barranc, a l’altre marge, el camí gira a la dreta, riu avall i s’acosta a la balma sota la qual hi ha les restes del monestir de Sant Pere de les Maleses.\nPer la tornada, desfem em camí fins el barranc de Sant Pere, creuem em riu i guanyem alçada per l’altre marge. Arribarem a uns errat des del qual es veu la Noguera Pallaresa – que ens quedarà a la dreta – i on el camí, torna a canviar de direcció, ara cap al nord. Passarem per sota una línia elèctrica i farem una ziga-zaga per arribar a la cova de la Serpent (està indicat).\nPassada la cova, el camí s’enfila fins arribar al peu de la paret de roca. Just sota el penya-segat el camí gira a la dreta cap a una torre d’alta tensió des de la qual podrem veure clarament el barranc de l’Infern. El descens des d’aquí i fins arribar a la carretera és molt ràpid. Per tornar a la font de la Figuereta creuarem la carretera i caminarem entre la carretera i el riu, cap a la dreta, fins al túnel. Aquí, l’antiga carretera s’ha convertit en un pas de vianants. Passats els barrancs de l’Infern i Llabró, l’antiga carretera, torna a sortir a la C-13, on cal caminar per l’andana els darrers 200 metres per arribar de nou a la font de la Figuereta\nNotícia Anterior: Reivindiquem la visibilitat dels cabells blancs\nSegüent Notícia: El Cineclub la Seu projecta aquest dijous el film ‘PLAY’


Holiday home Långanäs Brokhult Älmhult Brokhult Suècia - Ofertes d'hotels amb els MILLORS DESCOMPTES EN LÍNIA\nAllotjaments a Brokhult\n-, Brokhult, Brokhult, Suècia, 343 35 - Molt bona ubicació - Veure al mapa\nMés informació sobre Holiday home Långanäs Brokhult Älmhult\nConvenientment situat a Brokhult, Holiday home Långanäs Brokhult Älmhult és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Brokhult. Les carecterístiques més important de l'hotel inclouen aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, TV satèl•lit/cable, nevera, forn microones, plat de dutxa a cada habitació. Pesca de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Brokhult, faci de Holiday home Långanäs Brokhult Älmhult la vostra llar.


Pirates del Barret de Palla/Reclutament | One Piece Català Wiki | Fandom\nPirates del Barret de Palla/Reclutament\nAl principi del manga, en Ruffy va assegurar que volia com a mínim deu persones a la seva tripulació abans d'entrar a la Grand Line (sense comptar-se a sí mateix). Això va canviar quan l'Usopp li va dir que, després que el "cuiner" s'unís, rescatarien la Nami i marxarien cap a la Grand Line.\nEncara que ja estiguin a la Grand Line, tot sembla indicar que en algun punt del manga hi haurà deu membres a la tripulació (sense comptar el capità). La Vivi i en Carue van afirmar que sempre es considerarien un dels Barret de Palla i, sembla ser, que en Jinbe acceptarà unir-se a la tripulació quan hagi enllestit uns assumptes pendents.\nEn Ruffy també va assegurar al principi de la sèrie que reuniria una tripulació tan forta com per superar el seu heroi de la infància, en Shanks, el Pèl-roig.\nEn Ruffy convida en Zoro a que s'uneixi a la seva tripulació\nNormalment, quan en Ruffy demana a algú que s'uneixi a la tripulació, la invitació és rebutjada en un primer moment, encara que cada cas és diferent. En Ruffy té suficient moral com per a no obligar la persona a unir-se en contra de la seva voluntat. Quan en Ruffy li va demanar a en Brook durant l'arc de Thriller Bark, en Brook li va dir que sí immediatament. En Ruffy no li va oferir directament a l'Usopp a unir-se a ells però, quan en Ruffy i en Zoro ja eren a bord del vaixell, en Ruffy ja suposava que l'Usopp era un d'ells, ja que acabaven de derrotar en Kuro junts. L'única excepció va ser en Franky, que és massa tossut com per acceptar unir-se a en Ruffy de bona gana (li van haver de robar els calçotets per a que tornés amb els del Barret de Palla), però acaba unint-se voluntàriament després d'emocionar-se amb les paraules de l'Iceburg.\nTot i això, si a en Ruffy realment li interessa aquesta persona, ell tracta que s'uneixi de qualsevol manera, independentment de la seva decisió inicial. Encara que la majoria de la gent rebutgen l'oferta d'en Ruffy sense importar-los quant insisteixi, només aquells prou convençuts s'uniran per raons pròpies. No obstant això, fins i tot si l'oferta és rebutjada, en Ruffy tracta aquesta persona com si ja fos de la tripulació. De vegades actua com si fos decisió seva que els altres s'uneixin o no (encara que val la pena assenyalar que un cop en Ruffy ha decidit que s'unirà aquesta persona ho acaba fent).\nLes principals excepcions a aquesta regla són l'Usopp, que estava encantat que el convidessin i va acceptar de bon grat, i la Nico Robin, que es va convidar ella mateixa a unir-se i va haver de convèncer als altres per a que la deixessin quedar-se. També cal destacar en Brook, que en realitat va acceptar la proposició inicial d'en Ruffy, però més tard va anunciar que no podria complir-ho perquè li faltava l'ombra, el que suposaria que li desaparegués el cos si es posava en contacte amb la llum del Sol, així com els assumptes pendents amb els zombies de Thriller Bark. Un cop que van derrotar-los, però, en Brook va demanar si podia tornar a unir-se i en Ruffy va acceptar amb molt de gust i el va rebre a la tripulació, encara que els altres es sorprenguessin. En Jinbe també va voler unir-se després que li demanés, però va declarar que tenia assumptes pendents per fer, però sí va dir que si encara volien que s'unís un cop arreglats, estaria encantat de ser un membre dels Pirates del Barret de Palla.\nA en Ruffy no li sembla importar si la persona que s'uneix té alguna professió o no. Va permetre que l'Usopp s'unís, i més tard al va nomenar tirador del grup, i va considerar la Vivi i en Carue com a membres tot i que la seva "professió" seria la de princesa. Tampoc sabia si en Chopper era metge i només volia que s'unís per les seves set habilitats de transformació. També va oferir a en Gaimon i a diversos zombies de Thriller Bark l'oportunitat d'unir-se a ell, quan no tenien cap utilitat evident per a la tripulació, a part de l'experiència i la singularitat, respectivament. A més, quan un membre finalment s'uneix, sovint se'n van de casa deixant els seus éssers estimats.\nProcés de reclutament Edita\nEncara que la majoria d'aventures de One Piece són casuals, sembla que hi ha un "procés" per al reclutament:\nPrimer, sorgeix una situació en què necessiten algú nou. Llavors la tripulació troba una persona que compleix els criteris (és a dir, en Chopper metge, la Nami primera oficial, en Franky el mestre d'aixa, en Sanji el cuiner, etc.). En Ruffy li ofereix una posició a aquesta persona i, en general, l'oferta és rebutjada (llavors en Ruffy rebutja la negativa).\nMentrestant, la situació deriva a que, d'una manera o altra, en Ruffy acaba lluitant contra el "dolent" principal de la història i l'aspirant a ser membre de la tripulació ha de lluitar contra un subordinat d'aquest antagonista (per exemple, en Ruffy contra en Don Krieg, mentre en Sanji contra en Gin i en Perla). L'aspirant a la tripulació normalment venç un dels sequaços del dolent, o d'una altra manera té algun paper crucial per a la victòria dels Pirates del Barret de Palla (per exemple, en Brook derrota en Talaran i revela la debilitat dels zombis, tot i haver perdut contra en Ryuma).\nDurant l'arc on el nou company apareix per primer cop, es revela la seva història i els seus somnis (encara que les històries de la Nami i la Robin es revelen més tard) de manera que finalment es convencen d'unir-se a la tripulació.\nMentrestant la tripulació actual d'en Ruffy l'hauran d'ajudar a lluitar contra els diferents enemics de manera que a cadascun li toqui un enemic a la seva altura (és a dir, en Zoro contra en Kaku, en Sanji contra en Jabura, en Chopper contra en Kumadori i la Nami contra la Kalifa) i que tinguin estils de lluita similars (en Zoro contra l'Octy, ja que tots dos són espadatxins, en Sanji contra en Kuroobi, perquè tots dos són experts en la lluita cos a cos). Aquest fet és més comú amb en Zoro i en Sanji.\nAquest procés va comportar que molts fans pensessin que la Vivi es convertiria en una membre permanent de la tripulació.\nEls únics membres de la tripulació que no van seguir aquest procés van ser les dues noies, la Nami i la Robin, que no van ajudar a lluitar contra l'enemic durant l'arc que s'uneixen i que les seves històries no es revelen del tot fins més endavant, tot i que inicialment s'esmenten una mica. El reclutament oficial de la Nami va ser quan en Ruffy, en Zoro, l'Usopp i en Sanji van derrotar els Pirates de l'Arlong. La Robin va ser la primera que es va unir perquè va voler, tot i que el seu reclutament oficial no va ser fins que no la van haver rescatat del CP9.\nCom a nota al marge d'aquest procés, en Ruffy ha manifestat diverses vegades la necessitat d'un músic, perquè creu que "als pirates els agrada la música", a causa de ser influenciat per en Shanks, capità dels Pirates del Pèl-roig, que els va veure sobretot cantant i ballant. Com a resultat, cada vegada que sorgeix la necessitat d'un nou membre a la tripulació, en Ruffy menciona que necessiten a un músic, tot i que no vingui al tema. Mentre que en Franky toca l'ukelele a més de ser mestre d'aixa, en Ruffy va quedar satisfet amb l'aparició i la unió d'en Brook a la tripulació. Encara hi ha un munt de papers a la nau que necessiten, com per exemple un timoner professional.\nEn Ruffy és el capità i va fundar els Pirates del Barret de Palla. Són:\nMonkey D. Ruffy (capità)\nRoronoa Zoro (espadatxí)\nNami (primera oficial)\nNico Robin (arqueòloga)\nFranky (mestre d'aixa)\nRetornar a la tripulació Edita\nLa tripulació celebrant el retorn de la Robin i l'Usopp, i la unió d'en Franky, al Thousand Sunny\nSi un membre de la tripulació els deixa sense el permís d'en Ruffy, normalment aquest fa tot el que pot per aconseguir que torni. Fins ara la Nami, la Robin i l'Usopp (i en Chopper durant el Davy Back Fight contra la seva voluntat) han abandonat la tripulació, i tots ells han tornat. La Nami es va reunir amb ells després d'haver derrotat l'Arlong, que li havia fet xantatge per a que deixés la tripulació, mentre que la Robin va tornar a la tripulació després de convèncer-la que no es quedarien de braços plegats mentre ella fos arrestada declarant la guerra contra el Govern Mundial, i salvant-la a Enies Lobby.\nMentre que la Nami i la Robin no se'n van anar per cap conflicte amb la tripulació, qualsevol sospita que haguessin traït als Pirates del Barret de Palla va ser provada per falsa. El cas de l'Usopp va ser diferent. Se'n va anar de la tripulació perquè s'havien barallat a causa del Going Merry (després va tornar amb el sobrenom de "Sogeking" per ajudar-los a rescatar la Robin) i les seves pròpies inseguretats sobre la seva força. Després, l'Usopp havia previst inicialment que vindrien a demanar-li que tornés, però en Zoro va dir que si tornava ho havia de fer perquè ell mateix volgués, no ells, i no l'acceptarien fins que ell no formulés una disculpa completa. Després de ser ignorat mentre lluitaven contra en Garp, l'Usopp finalment es va disculpar, i en Ruffy amb alegria i llàgrimes als ulls el va acceptar de nou al grup.\nA l'arc de Zou, en Sanji va marxar després de la revelació del seu matrimoni concertat amb la Pudding. En Pekoms va explicar a en Ruffy que, en el cas que en Sanji es casés, automàticament deixaria de ser un membre dels Pirates del Barret de Palla i passaria a ser un membre dels Pirates de la Big Mom.\n↑ One Piece Manga i Anime — Vol. 1 Capítol 1 i Episodi 1, en Ruffy declara quants membres de tripulació vol.\n↑ One Piece Manga i Anime — Vol. 1 Capítol 1 i Episodi 4, en Ruffy assegura que superarà en Shanks.\n↑ One Piece Manga i Anime - Capítols 8, 42, 94, 303 i Episodis 4, 19, 244 i 203, en Ruffy declara que la tripulació necessita un músic.\n↑ One Piece Manga — Vol. 81 Capítol 815 (pàg. 8), en Pekoms diu a en Ruffy que en el moment que el casament d'en Sanji s'acabi, ell deixarà de ser un membre dels Pirates del Barret de Palla.\nObtingut de «https://onepiece.fandom.com/ca/wiki/Pirates_del_Barret_de_Palla/Reclutament?oldid=88526»


ENTRADA GENERAL: 2014\nL'equip de mestres de\nl'E.B. L'Esquitx de Calldetenes us desitgem unes\nAvui dimarts 23, tots els nens i nenes de l'escola hem fet cagar el Tió. Hem cantat i picat fen fort i han sortit un munt de joguines i mobles per les classes: taules, joguines de fusta, coberts per la cuineta,... Ha esta un dia molt intens i emocionant i tots hem gaudit molt !!!\nCom cada any, el Patge Reial visita la nostra escola. Avui divendres 19 ha passat per totes les aules i tots els nens i les nenes li hem pogut donar les cartes que teniem preparades. Ell ens ha regalat una bossa plena de xocolatines, ummmm que bones !!!\nMoltes gràcies Patge per la teva visita !!!\na 19.12.14 Cap comentari:\nELS NENS I NENES DE P3 ENS CANTEN NADALES\nEl passat dilluns els nens i nenes de P3 de l'escola Sant Marc ens han vingut a veure. Ens han cantat una nadala molt maca: "Amb la llum del fanalet" i ens han recitat el seu poema. Després tots junts hem cantat un munt de nadales conegudes ("fum, fum, fum","el Tió","ara ve nadal",...)\nGràcies a tots els nens, nenes i mestres per la vostra visita !!!\nJa estem a punt per rebre el Tió , el Patge, les nadales, ... i decorem l'escola amb motius nadalencs. Hem fet els murals de Nadal a l'entrada de les aules: arbre de Nadal, els reis mags i els volem compartir amb vosaltres !!!\nEls Reis Mags de les classes de Peixos i Aneguets !!!\nEls arbres de Nadal de les classe de\nCargols, Tortugues i Marietes !!!\na 12.12.14 Cap comentari:\nCOMENCEM L'ANGLÈS !!\nL`ENSENYAMENT DE L’ANGLÈS COM A LLENGUA ESTRANGERA\nLa setmana del 17 de novembre, a la nostra escola, hem fet les primeres classes d’anglès lúdic, com ja anem fent els darrers anys. Tot i que aquest curs hem començat una mica més tard perquè el nostre mestre, en Ruben Giró, ha estat uns mesos als EEUU aprenent un munt de coses que ens ensenyarà a tots nosaltres.\nTot seguit us especifiquem els dies i les hores que farà cada grup classe:\n~Dimarts de 10:00h a 11:00h: Tortugues i Cargols.\n~Divendres de 10:00h a 11:00 h: Aneguets i Peixos.\n*Hi haurà dies que es dedicarà 30 minuts per classe i d’altres que es dedicarà 1 hora amb dues classes juntes. Tot dependrà de les activitats que fem.\nEls objectius que volem que els nostres infants assoleixin amb l’anglès són els següents:\nTenir un primer contacte auditiu amb l’anglès.\nAprendre i adquirir un vocabulari bàsic d’anglès a través de jocs de moviment, llenguatge verbal i musical.\nAjudar als companys quan calgui.\nGaudir d’estones tranquil·les d’atenció i escolta; i d’altres de moviment, jocs i balls.\nAugmentar l’autoestima dels infants degut al reconeixement de les millores en les seves aptituds.\nRecordar cançons bàsiques i els moviments que les acompanyen.\nEls infants s’inicien en l’aprenentatge de l’anglès i es van familiaritzant amb aquesta llengua a través dels sons i les expressions que escolten cada setmana acompanyat de nombrosos gestos per potenciar la seva comprensió.\nA través del llenguatge, la repetició, jocs de moviment, danses i cançons, l’infant incorpora noves expressions al seu vocabulari i comença a relacionar sons i paraules amb els conceptes ja coneguts.\na 21.11.14 1 comentari:\nAvui dia 31 d'octubre a la tarda, tots els nens i nenes de l'escola hem sortit al pati per celebrar la Castanyada !!! Primer hem escoltat amb molta atenció la representació del conte de la castanyera amb tots els personatges: la castanyera, el narrador, les castanyes, els cargols i el gat marrameu !!! Ens ha agradat molt i hem cantat un munt de cançons. Després la castanyera ens ha portat les castanyes ben torrades i hem menjat unes quantes, també hem menjat panellets i coca, ummm, quina gana !!!\nAhhh els Peixos i Aneguets hem fet el ball de la Castanyera tots junts.\nUs deixem les fotos de la festa i us desitgem una BONA CASTANYADA !!!!\na 31.10.14 Cap comentari:\nNOU CURS ESCOLAR 2014-15\nTornem a l'escola !!! L'estiu i les vacances han acabat i el proper dilluns 8 de setembre ens retrobarem a les aules.\nL'equip de mestres de l'E.B.M. L'Esquitx de Calldetenes us donem la benvinguda al nou curs escolar 2014-15 amb moltes ganes i il·lusió. Desitgem que sigui un any genial.\nUs animem a participar activament del bloc i que entre tots el fem viu.\nRecordem a totes les famílies que el proper divendres 5 de setembre serà la reunió de mares i pares a les 19:00. Us esperem a tots i totes !!!\na 1.9.14 Cap comentari:\nUs desitgem un molt bon estiu i ens retrobem al setembre !!!\nAl nens i nenes de les classes de Peixos i Aneguets un petó ben fort i molta sort pel proper curs a "l'escola dels grans".\na 25.7.14 Cap comentari:\nI per fi ha arribat la calor de debò !!! Tot el mes de juliol esperant i esperant i aquesta setmana ja hem pogut començar amb els jocs d'aigua. Aneguets, Peixos, Tortugues, Cargols i Marietes hem jugat al pati amb les taules plenes d'aigua... Molt i molt divertit !!!\nHo hem passat genial i ens hem refrescat molt. Us ensenyem les fotos i així ens podreu veure jugar...\na 16.7.14 Cap comentari:\nELS PEIXOS I ELS ANEGUETS VAN D'EXCURSIÓ TOT EL DIA A CASABLANCA !!!\nEl passat divendres 27 de juny els Peixos i els Aneguets vam fer una excursió de tot el dia per visitar Casablanca. Vam veure i tocar un munt d'animals de pagès: xais, cavalls, una vaca ben grossa, ànecs, conills, porcs...\nVa ser un dia fantàstic i ho vam passar molt bé. Vam tornar a l'escola molt cansats però molt i molt contents.\na 1.7.14 Cap comentari:\nÚLTIM DIA D'ANGLÈS: GRAN FESTA AL PATI\nEl dijous 26 de juny va ser l`últim dia d'anglès amb en Ruben, així que hem fet una gran festa tots junts al pati: primer en Ruben i en Mr.Rooster ens han dit "Good morning" i hem cantat i ballat moltes cançons que en Ruben ens ha ensenyat durant tot el curs. Després en Ruben ha fet bombolles de sabó !!! Grans, mitjanes, petites,... un munt de bombolles que hem intentat atrapar a l'aire. Ha estat molt i molt divertit !!!\nMoltes gràcies Ruben i Mr.Rooster per fer-nos passar un fantàstic curs amb anglès amb la vostra companyia i:\na 26.6.14 1 comentari:\nEstrenem la taula de llum !!! És fantàstic !!!\nDes d'aquí volem donar les gràcies a l'AMPA i a tots els pares i mares de l'escola per la seva col·laboració que ha fet possible tenir aquesta taula que de bon segur faran servir els nens i nenes de l'escola. Podrem fer un munt d'activitats relacionades amb la llum, les formes, els colors i el desenvolupament de tots els sentits i la imaginació.\na 6.6.14 1 comentari:\nAvui hem celebrat Sant Jordi !!! Hem celebrat una gran festa tota l'escola junta. Primer hem esmorzat coca i xocolata, ens han pintat les cares de dracs, princeses, ... Després ha vingut la Caro amb la seva guitarra i una maleta plena de contes i ninos i ens ha explicat un munt de contes fantàstics. L´últim conte: "Paf era un drac màgic" ens ha encantat i ho hem cantat tots junts, genial !!! Al final hem fet globus amb formes de espases i floretes !!!\nFeliç dia de Sant Jordi per tots !!!\na 23.4.14 Cap comentari:\nAvui tots els nens i nenes de l'escola hem fet la Mona de Pasqua, ummm !!! que bona !!! Amb pa de pessic, xocolata desfeta, fideus de colors, la ploma i el pollet, hem fet la nostra mona ben maca i ens l'hem emportat cap a casa.\nBONES VACANCES DE PASQUA !!!\nPROGRAMACIÓ SANT JORDI 2014\nel castell de Sant Jordi !!!\nDe la sang del drac\nuna rosa, una rosa\nuna rosa va brotar !!\nAquesta és la nostra proposta per celebrar la festa de sant Jordi.\n· 10:00h esmorzar, coca i xocolata.\n· 10:15h taller, ens pintem la cara de drac i princesa.\n· 10:30h actuació de Caro Von Arend, que cantarà cançons infantils amb la seva guitarra.\n· 11:00h taller, farem figures amb globus.\nEs farà el dia 23 d`abril, al mati de 10:00 a 11:30 al pati de l`escola\nDonem les gràcies a l`AMPA de l`escola, per col·laborar amb el finançament de la festa.\na 11.4.14 Cap comentari:\nJORNADA DE PORTES OBERTES I PREINSCRIPCIÓ 2014-15\nTotes les famílies que vulgueu conèixer l`escola, abans del període de preinscripció, podeu venir a la Jornada de Portes Obertes que farem el dijous 24 d`abril de 17:15 a 19:00 de la tarda. I conèixer el personal docent del centre i la tasca educativa que es porta a terme. Aquest mateix dia podreu recollir la documentació per la preinscripció.\nPREINSCRIPCIÓ, presentació de sol·licituds :\nDel 5 al 16 de maig de 2014, tots els dies de 15:00 a 16:30.\nDOCUMENTACIÓ QUE CAL PRESENTAR :\n· Original i fotocòpia del DNI de la persona sol·licitant ( pare, mare o tutor/a).\n· Original i fotocòpia de la targeta sanitària individual de l`alumne.\nApart d`aquests documents, cal acreditar els aspectes que el sol·licitant indiqui a efectes de barem.\nTambé us deixem tres enllaços amb:\nTRÍPTIC DE L'ESCOLA\nBAREM DE PREINSCRIPCIÓ\nCALENDARI PREINSCRIPCIÓ 2014-2015\na 7.4.14 Cap comentari:\nLA GRAN FESTA DE CARNESTOLTES !!!\ntots sortim a passejar !!!\nHa arribat el gran dia que tots i totes esperàvem !!! L'escola s'ha omplert d'habitant de tots els continents del món.\nEls nens i nenes de les classes de Peixos, Aneguets, Cargols i Tortugues hem celebrat una gran festa tots junts. Hem gaudit de la música i la festa: hem fet una gran desfilada i després hem cantat i ballat molt\nLes Marietes com que som més petitons ens hem quedat a la nostra aula i hem gaudit de la festa amb més tranquil·litat\nUn dia molt emocionant per tots!!!\nTORTUGUES, CARGOLS, PEIXOS I ANEGUETS\na 21.2.14 Cap comentari:\nJA FALTA MOLT POC PER CARNESTOLTES !!!\nEstem a una setmaneta de Carnestoltes i ja tenim tantes ganes !!! De moment us deixem les consignes que el Sr.Carnestoltes ens ha deixat per la propera setmana:\nLLEGIU BÉ, SI VOLEU SABER.\nLES CONSIGNES DE LA SETMANA QUE VE.\nDilluns 17 de febrer : a l’escola anirem amb una corbata o un collaret.\nDimarts 18 de febrer : anirem a l`escola amb la cara pintada d`indi.\nDimecres 19 de febrer : fem una animalada, anem a l’escola amb plomes al cap.\nDijous 20 de febrer : anirem a l’escola amb les ungles pintades.\nDivendres 21 de febrer : per fer una gran passarel·la, de casa vindrem amb la disfressa posada! ( aquest any la temàtica és, habitants dels cinc continents ).\nAquí teniu els nostres murals de Carnestoltes que tenim a l'entrada de l'escola:\na 12.2.14 Cap comentari:\nL'HIVERN A L' ESCOLA !!!\nDurant tot el mes de Gener que totes les aules de l'escola estem treballant l'hivern: cançons, activitats d'experimentació, contes, decoracions i murals, etc.\nCom que fa tant i tant fred els nostres ninos de l'aula estan ben abrigadets amb guants, gorros, i bufandes,\nai, ai quin fred que fa !!!\nELS PEIXOS I ELS ANEGUETS VAN D'EXCURSIÓ TOT EL DI...


Cuba: un país d’oportunitats i riscos per a les pimes catalanes - Pime al dia\nCuba és un mercat de creixent atractiu per l’obertura econòmica que s’hi està produint, els canvis en les relacions diplomàtiques amb els EUA, i per la necessitat d’inversions i béns i serveis que l’economia cubana no pot satisfer internament. Així doncs, especialment en el sector turístic però també en molts altres àmbits, les oportunitats de negoci són elevades.\nUn mercat amb potencial però també amb riscos\nPerò al mateix temps, també és un mercat que presenta dificultats per a les empreses que volen accedir-hi, ja que hi ha certs problemes:\nde caire polític: la pràctica totalitat de l’economia segueix depenent de les licitacions públiques i de la burocràcia exigida, tot i que l’economia de lliure mercat va guanyant pes;\nde caire econòmic: una de les principals entrades de divises prové d’uns pocs socis comercials que actualment tenen certes dificultats derivades dels preus del petroli; i\nde caire financer: les vendes a Cuba poden tenir terminis de cobrament superiors a l’any i s’han produït impagaments a empreses que no utilitzen instruments bancaris.\nPIMEC ha demanat als organismes polítics i financers que afavoreixin l’activitat minimitzant aquestes problemàtiques en la mesura del possible, però en qualsevol cas, es recomana a les empreses interessades en operar al mercat cubà les següents consideracions:\nHi accedeixin acompanyades d’assessors amb experiència o socis locals que els facilitin superar les barreres governamentals i burocràtiques i que coneguin el país.\nEntenguin les peculiaritats econòmiques d’un país que depèn de la conjuntura econòmica dels seus socis comercials tant com de la situació econòmica interna.\nEstudiïn les millors alternatives per obtenir finançament per a les operacions comercials i que incloguin els riscos d’impagament als seus marges per tal de rendibilitzar els negocis en territori cubà. Al mateix temps, cal buscar garanties i avals per minimitzar els riscos mencionats.\nCuba és un mercat amb un elevat potencial però que té una sèrie de peculiaritats que afegeixen riscos i dificultats, i cal tenir-ho en compte abans d’embarcar-s’hi.\nLes pimes interessades en aquest mercat poden contactar amb el departament internacional de PIMEC.\nArticle anterior 3 setmanes per a substituir les etiquetes d’eficiència energètica\nArticle següent Arribar a resultats: 4 accions que determinen l’èxit


Compromís i PSPV-PSOE anuncien el seu acord de govern a Altea - Altea Digital\nAccesibilidad: Teclas de acceso rápido disponibles\nS - Saltar cabecera y navegación\n2 - Novedades - Altea Digital\n3 - Mapa web\n4 - Búsqueda\n8 - Aviso Legal\n9 - Contacto\n0 - Accesibilidad\nOpciones de accesibilidad\tIr a la página de accesibilidad\nEntradilla de desplegable de accesibilidad\nMensaje selecciona el fondo-color\nMensaje selecciona el fondo-color Sin cambio Texto negro sobre fondo blanco Texto blanco sobre fondo negro\nMensaje selecciona el alto de línea\nMensaje selecciona el alto de línea Por defecto (1.5) 1.8 2 2.2 2.5 3\nMensaje selecciona el tamaño de letra\nMensaje selecciona el tamaño de letra Sin cambio 1.2x 1.5x 1.8x 2x\naccessibilitat telèfons d'interès\nPle del l’Ajuntament\nRepresentants Municipals en Òrgans Col·legiats\nRetribucions Brutes Membres Corporació\nRegals Lliurats per l’Ajuntament\nRelació de Llibres Donats a l’Ajuntament\nTotes les Regidories\nGastronomía i Hostalería\nMúsica, Teatre i Actuacions\nEsports y Activitats Náutiques\nEspais Naturals y Recreatius\nNoves Tecnologies i Xarxes Socials\nCertificats i Volants\nConsultas: Factures, Model 190 i 347\nCompromís i PSPV-PSOE anuncien el seu acord de govern a Altea\nJaume Llinares (Compromís) assumirà l’Alcaldia amb el suport del PSPV-PSOE.\nCompromís assumirà demà l’Alcaldia d’Altea després de tancar un pacte de govern i legislatura amb el PSPV-PSOE. Així ho han anunciat oficialment este matí l’alcaldable de Compromís, Jaume Llinares i la cap de llista del PSPV-PSOE, Vicenta Pérez.\nD’aquesta manera, Llinares obtindrà els 8 vots del seu partit, més els 4 del PSPV-PSOE. En total, 12 vots dels 21 de la corporació. Esta aliança suposa per a Compromís revalidar l’Alcaldia d’Altea per a 4 anys més.\nLa bona sintonia entre Compromís i PSPV-PSOE ja es va vore reflectida la mateixa nit electoral, quan la líder dels socialistes alteans va acudir personalment a la seu de Compromís per felicitar a Jaume Llinares. ‘’Des d’aleshores hem mantingut converses les dos agrupacions polítiques, -ha explicat Llinares-, per tal de garantir un govern estable per a Altea i vull agrair personalment a Vicenta Pérez la seua bona predisposició per a arribar a acords’’.\nPer la seua banda, Vicenta Pérez, ha parlat de l’estabilitat que suposarà este pacte de govern que serà: ‘’una continuació del treball que hem desenvolupat estos 4 anys passats i el bon resultat d’esta tasca es mantindrà, per al poble d’Altea, en la nova aliança de govern’’. Pérez s’ha mostrat satisfeta per l’acord i ha donat les gràcies a Jaume Llinares per haver comptat amb el seu grup. La líder socialista ha manifestat que ‘’l’experiència de l’anterior legislatura serà un bon punt de partida per començar esta nova etapa per millorar, en els aspectes que calga, la gestió de govern en estos pròxims anys’’.\nLa distribució de vots ha fet que la suma de Compromís i PSPV-PSOE facilite el govern d’estes dos forces en la legislatura 2019-2023. En este cas, Altea amb Trellat, anterior soci de govern no estarà en el nou equip. Al respecte, Jaume Llinares, ha destacat la bona tasca desenvolupada per este grup polític, ‘’però ha sigut el poble d’Altea el que en la passada jornada electoral del 26 de maig, va decidir que el nou govern municipal estiga format per Compromís i PSPV-PSOE, revalidant un govern de forces de progrés’’.\nJaume Llinares ha afirmat que este acord serà positiu per al poble d’Altea: ‘’ens donarà estabilitat i es basarà en l’experiència del treball que hem compartit en la passada legislatura i que seguirem en la que demà encetem’’.\nAnunci oficial del pacte de govern i distribució de competències\nCom han avançat Llinares i Pérez la pròxima setmana s’anunciarà de forma oficial l’acord de govern amb objectius i projectes concrets i la distribució de competències, ‘’basada en un repartiment de forces equilibrat’’, assegurava Llinares. No obstant, Vicenta Pérez ha avançat que seguirà dirigint les regidories d’Educació i Igualtat.\ncomunicacio2\t2019-07-15T13:48:52+00:00\t14 juny 2019|\nCOMPARTIX ESTA NOTÍCIA\nNotícies per Categories Selecciona la categoria Ajuntament (3.181) Foto Notícies (222) Plenari (18) Regidories (4.311) Agricultura i pesca (94) Altea La Vella (25) Benestar Social (267) Cicle Hídric (55) Ciutadans Estrangers (9) Comerç (311) Comunicació (66) Cultura (577) Educació (449) Empresa Pública (51) Esports (945) Festes (234) Film Office (3) Hisenda (156) Igualtat (63) Infraestructures (164) Joventud (241) Medi Ambient (292) Noves Tecnologies i Xarxes Socials (87) Ocupació (111) Participació Ciutadana (318) Projectes Europeus (13) Recursos Humans (25) Sanitat (154) Seguretat Ciutadana (152) Turisme (599) Urbanisme (277) Sense categoritzar (2) Ciudadanos Extranjeros (10) Film Office (3) Igualdad (63) Proyectos Europeos (11)\nAnar a la nostra pàgina de Facebook Anar a la nostra pàgina de Twitter Anar a la nostra pàgina de Youtube Anar a la nostra pàgina de Pinterest Anar a la nostra pàgina de Instagram Anar a la nostra pàgina de Flickr\n© Ayuntamiento de Altea · Accesibilidad\nUtilitzem cookies per a assegurar que donem la millor experiència a l'usuari en el nostre lloc web. Si continua utilitzant aquest lloc assumirem que està d'acord.Estic d'acord


Presentació de les 130 novetats editorials d'enguany | Ajuntament de Reus\nInici › Presentació de les 130 novetats editorials d'enguany\nPresentació de les 130 novetats editorials d'enguany\nAquest divendres 13 d'abril s'ha dut a terme la tradicional trobada d'autors locals, un dels principals actes previs de la Diada de Sant Jordi, i que es fa la Biblioteca Central Xavier Amorós. Enguany s'han publicat més de 130 novetats editorials i bona part dels autors han assistit a la convocatòria que compta també amb l'assistència de l'alcalde, Carles Pellicer. La presentació l'ha conduït l'actor reusenc Carles Bigorra.\nEls llibres dels autors locals estaran exposats a la Biblioteca Xavier Amorós fins a finals d'aquest mes d'abril i estan disposats a la nau central de l'espai bibliotecari, que simula la botiga de roba Les Amèriques, un antic establiment de Xavier Amorós, en homenatge a l'escriptor reusenc que dona nom a la biblioteca reusenca i que enguany compleix 95 anys.\nEls autors locals tindran novament protagonisme el Dia de Sant Jordi, quan d'11:00 h a 13:00 h i de 18:00 h a 20:00 h signaran les seves novetats. I també, el mateix dia al migdia, al Saló de Plens de l'Ajuntament amb la Recepció Institucional que anualment els fa l'alcalde de la ciutat.\nEl Dia de Sant Jordi hi haurà a la plaça del Mercadal i als carrers del voltant més de 100 parades de llibres i roses. Enguany hi ha previst un extens programa d'activitats, amb un gran nombre de presentacions de llibres i altres activitats diverses, entre les quals, i amb motiu de la commemoració de l'Any Pompeu Fabra, es proposarà una activitat relacionada amb els mots encreuats i les paraules que proposin cadascuna de les parades que participaran a la Diada.\nFinalment, remarcar una de les novetats del Sant Jordi d'enguany que serà una carpa instal·lada a la plaça d'Evarist Fàbregas, i pensada especialment per als joves. És la Bibliochill de Kiku Mistu, una visió jove i distesa dels espais de lectura que pretén atraure l'atenció sobre el paper de la literatura a la vida.\nPunt de llibre Sant Jordi 2018 8049 KB\nFoto de grup autors locals Sant Jordi 2018 105.9 KB\nPresentació de les novetats editorials Sant Jordi 2018 84.6 KB\nActe presentació novetats editorials Sant Jordi 2018 85.3 KB


Centres de dia | CSSI - Consorci Sociosanitari d'Igualada\nEls centres de dia del Consorci Sociosanitari d’Igualada (CSSI) són un servei d’acolliment i suport diürn a persones grans amb diferents nivells de dependència, que necessiten organització, supervisió i assistència en les activitats de la vida diària. Ajuden a recuperar i mantenir la seva autonomia personal i social, complementant l’atenció pròpia de l’entorn familiar. Constitueixen una alternativa a l’internament residencial de la persona gran i poden ser un servei de caràcter temporal o permanent.\nL’objectiu és mantenir la persona en el seu entorn personal i familiar en les millors condicions i proporcionar suport a les famílies en l’atenció a les persones grans dependents.\nPanoràmica del Centre de dia Montserrat\nEls centres de dia del CSSI compten amb un equip humà i professional pluridisciplinar, format per un director, un responsable higienicosanitari i personal d’atenció directa amb la titulació adient per oferir atenció geriàtrica, atenció social, infermeria, fisioteràpia, supervisió dietètica, psicòleg, animador sociocultural, terapeuta ocupacional i podòleg.\nTambé compten amb voluntaris que acompanyen els usuaris en múltiples activitats de lleure individuals i grupals, donant conversa, llegint i en festivitats i sortides fora del centre.\nLes persones grans concedeixen gran importància al valor sensorial i gastronòmic del menjar i per aquest motiu els nostres centres de dia ofereixen dietes triturades dissenyades per la Fundació Alícia per cobrir les necessitats emocionals, sensorials i nutricionals.\nEls usuaris poden triar les franges horàries i els dies de la setmana en què desitgen el servei, i quins àpats volen incloure, ja sigui esmorzar, dinar, berenar o sopar. També s’ofereix servei de transport en vehicle adaptat, servei d’acompanyament , servei de dutxes i higienes en banys geriàtrics adaptats, administració de medicació, cures d’infermeria, perruqueria , podologia, menús personalitzats, marcatge de roba, premsa diària i revistes, aire condicionat en les zones comunes, mobiliari adaptat, valoracions psicològiques, tallers ocupacionals, tallers d’escriptura, cant, música, memòria i club de lectura, gimnàstica, psicomotricitat i activitats d’estimulació, activitats lúdiques i activitats intergeneracionals amb centres escolars. El centre de dia es pot complementar amb el servei d’ajuda a domicili (SAD) i el servei d’àpats a domicili.\nEl CSSI actualment gestiona tres centres de dia a la comarca de l’Anoia: el Centre de Dia Pare Vilaseca i el Centre de Dia Montserrat, a Igualada, i el Centre de Dia Mar i Cel, a Piera. Disposen de places públiques, concertades amb el Departament de Benestar Social i Família, i places privades.